
PREFAŢĂ 


În mijlocul strigătelor de ură, de desperare, de 
moarte a răscoalelor țărănești, un om a vorbit. Şi 
unul care, din atâtea puncte de vedere, ar fi putut 
să tacă, ar fi avut și dreptul şi datoria de a tăcea. 

Membru stimat și iubit al clasei stăpânitoare prin 
drept de moștenire, bărbat politic conservator, cuge- 
tător cunoscut pentru rezerva și discreția sa, sobru 
stilist urând zgomotul, d. Virgil Arion putea face 
ca atâția alții. Dacă nu să aprobe represiunea „ochiu 
pentru ochiu şi dinte pentru dinte“ a inteligenței, 
disciplinei, răspunderii, legii, împotriva neînțelegerii, 
desordinii, necunoştinței de lege, lipsei de răspundere, 
măcar să se gândească, filosof liniștit şi în momen- 
tul când cetatea tulburată arde, la subtilele probleme 
ce preocupă mințile omenești distinse. 

Și nu, d. Virgil Arion wa tăcut. Un elementar 
simţ de dreptate, o caldă iubire de neam, o adevă- 
rată cultură de inimă chiar, wajung pentru a explică 
o hotărîre, pe care, în lumea sa, avea s'o plătească 
mai târziu. Trebuiă instinctul moral fără greş al 
unui suflet nobil, — deci ceia ce e mai rar aice 
la noi. 

Astăzi, în mijlocul unei păci pe care cei mai mulţi 
nu cred că trebuie s'o întreție prin continuarea operei 
de dreptate, mărturisitorul de adevăr, predicatorul de 
reforme, înfruntătorul de patimi dela 1907 își adună 
frumoasele articole de senină energie. 

Toţi oamenii de bine îi vor mulțămi, păstrându-l 
foarte sus în stima lor, pentru acest dar. 


N, IORGA. 

RĂSCOALELE ŢĂRĂNEŞTI 


+e 


Stiu că nu am dreptul să am o părere 
în chestiunea revoltelor țărănești. 

Prea e importantă chestiunea asta politică 
şi socială, pentru ca un obscur membru al 
partidului Conservator să-și permită să aibă 
o părere asupra, ei, fără să i se ceară imediat 
explicaţiuni. Renunţ ! 

Mă voiu mulțumi să știu care e părerea, 
membrilor fruntaşi ai partidului asupra răs- 
coalelor ărăneşti. 

Se pare că chestiunea s'a desbătut într'un 
ultim Consiliu și că sa ajuns la rezultatul 
uimitor ca să se puie stavilă revoltelor tă- 
rănești prin pedepsirea revizorilor școlari. 

Un om cu minte obișnuită nu o să vază 
ce legătură poate să fie între revizorii școlari 
şi revoltele țărănești. Dar arcanele politice, 
nu o minte obişnuită le poate pătrunde. 

Trebuie să, renunţi. Şi eu renunţasem de 
a mai pricepe, — pe calea renunțărilor unde 
nu ajungi! —, când, din întâmplare, mi-a 

trecut prin minte o fabulă uitată de mult, 
și o lumină vie sa făcut în mine. 

Căzuse ciuma pe dobitoace. Ispăşeau în 
suferinţe multe vine și fără-de-legi. Tinu sfat 
leul și-și mărturisi păcatele. Câte oi sfâșiate, 
și uneori și păstorul ucis! Dar e drept ca 
cel mai vinovat să piară, și vulpea dovedise 
că e o cinste pentru oi să le jupoaie leul. 
Nu prea îndrăzniră dobitoacele să cerceteze 
afund păcatele urșilor, tigrilor și altor puteri. 
Dar deodată larmă mare se ridică în adunare, 
și la moarte e osândit bietul măgar. Mân- 
case iarba altuia ! Trecuse prin livedea unor 
călugări, și, de..., ispita fusese mare, eră așă, 
de verde iarba, îi eră aşă de toame bietului 
măgar, încât păscuse și el lăţime de o limbă; 
din iarbă. 

La moarte ! Ce crimă îngrozitoare !— Nu 
e mai mare crima revizorilor școlari ! 

Prefectul se plimbă, administratorul vi- 
sează, primarul se îmbogățește, perceptorul 
trece ca un vânt rău care lasă pustiul în 
urma lui și vinovat e învățătorul, iar bietul 
revizor plăteşte. 

Citeam zilele trecute raportul maiorului 
Magheru, comandant al batalionului I-iu de 
vânători, care a potolit răscoala din Ilfov la 
1 Aprilie 1888. Transcriu: „Cu un cuvânt, 
„0 administrație vea și necinstită este după 

„mine motivul principal care a adus revolta 
„în judeţul Ilfov“. 

Motivul principal al răscoalei este, după 
acest militar cinstit și nepărtinitor, adminis- 
trația cea rea și necinstită. 

Țăranii au și ei dreptăţile lor; şi nu arun- 
când vina asupra asa zişilor instigatori, ci 
lecuind relele, se poate pune stavilă răscoa- 
lelor țărănești. 

28 Februarie 1907. 

vina mișcării țărănești asupra a doi, trei 
copii, decât să cauţi să te scobori în adâncul 
de durere din care a pornit răscoala. 

Ar trebui o inimă omenească; și câţi din 
noi o mai au? Ar trebui să ne apropiem 
puţin de ţăran, să-l privim ca pe un om, 
nu ca o unealtă de muncă, să ne plecăm 
cu blândeţă peste cel care de atâţia ani, de 
atâtea veacuri muncește în parte și pentru 
noi pământul cel neîndurat care pe dânsul 
cu atâta parcimonie îl hrănește. 

Nu zic că țăranul nu are şi el păcatele 
lui. Multe păcate și grele. Le cunosc. 

Dar numai el are păcate? Şi'n păcatele 
lui, noi n'avem nici o parte de răspundere ? 

Poate că, deam pricepe mai bine, am fi 
şi mai iertători. Cel care sa deprins a vedeă 
pe cei nenorociți veşnic supuși, acela vede 
în revolte numai pe instigatori. Îi trebuie 
măsuri aspre, violente. Ordinea se restabi- 
leşte astfel, şi ordinea trebuie restabilită, o 
recunosc. 

Dar e destul? Și fiindcă ai închis doi, trei 
studenți sau fiindcă ai împuşcat câțiva pă- 
rani, îți închipuești că ai deslegat o ches- 
tiune socială ca aceasta? 

Nu închizând ochii când e linişte, nu aş- 
teptând să se ridice larma clopotelor noilor 
răscoale, nu răspunzând cu gusturi violente 
şi încăpățânate, cari par că-ți numerotează 

voințele la argumentele ce ţi se dau, se re- 
zolvă chestiunile grele. 

Şi, mai cu seamă, nu amânând soluţiunile: 
se suprimă problemele şi se lecuesc relele 
sociale. O politică de amânare este o po- 
litică de slăbiciune. Este o mărturisire de 
neputinţă, — este încă o manifestare a acelei 
renunţări, din care sa făcut o dogmă. 

2 Martie 1907. 

MIZERIA! 


+o 


Tăranii sau revoltat în Nordul Moldovei. 
Ei devastează satele, turbură liniştea ora- 
șelor, se împotrivesc armatei și sunt readuși 
cu gloanțe la ordine. 

Astfel, din cinci în cinci ani ţăranul moare 
de foame şi-i dăm porumb ca să, trăiască 
de azi pe mâine, iar din douăzeci în două- 
zeci de ani țăranii se răscoală și noi împuş- 
căm pe unii din ei ca să ținem în frâu pe 
ceilalți. 

Na venit în minte nimănui că este vre-o 
legătură, între faptul că ţăranul moare de 
foame foarte des, și acela că se răscoală, 
uneori ? 

Căci vedeţi, ca Statul să intervie şi să 
împartă, hrană ţăranului, trebuie ca lipsa, să 
fie generală, necontestată şi să fi devenit 
evident că, de nu se va da porumb ţăra- 
nilor, ei vor muri în masă sau se vor răscula 
desigur. 

Când lipsa este absolută, întinsă, legă- 

tura între mizeria ţăranului şi o răscoală, 
posibilă este așa de evidentă, încât toţi o 
simțim, dar între sărăcia de toate zilele şi 
focul răsvrătirei, care se aprinde foarte rar, 
cei mai mulți nu văd nici o legătură, toc- 
mai fiindcă suntem obicinuiți să vedem pe 
omul din popor ducând o viață mizerabilă 
de azi pe mâine, „trăind în durere can ele- 
mentul lui“, pierzând aproape conștiința su- 
ferințelor ce îndură și supunându-se tăcut 
răului. 

Maiorul lacob Lahovary, în memoriul său 
asupra răscoalelor din Ialomița în 1888, 
spune între altele că țăranii nu sau răs- 
culat pentru lipsa de porumb, „căci această 
lipsă nu există în judeţ decât, cum spun 
chiar sătenii, pentru aceia cari nu au nici 
odată“. 

Ce simplu: nu e lipsă decât la cei cari 
nau niciodată! De aceştia nu e nevoie să 
se mai îngrijească cineva. 

Vezi de cel care are; la cel care nare 
sor gândi alţii, l-o vedea Dumnezeu. 

Dar cei cari au, cum stau ei? 

Ne-o spune tot maiorul Iacob Lahovary 
în memoriul său. Citesc: „Sărăcia acestor 
„oameni muncitori este generală. Sărăcia ţăra- 
„nului se poate atribu lipsei de rezervă în 
„averea ţăranului, care, în mare parte, nu a 
„putut să-și constitue nici o economie, și tră- 

pește zi cu zi, ba încă chiar fiind îndatoraţi 
„peste măsură“. lar mai departe: „cea mai 
„mare parte din sătenii noștri sunt muncitori 
„cu ziua. Ei se pot asemănă cu uvrierii din 
„celelalte State“. 

Credeţi că aceasta este părerea personală 
numai a maiorului lacob N. Lahovary? Nu. 
Ea este și părerea colonelului I. Algiu, a 
maiorului Băicoianu, a maiorului Gârleanu, 
a maiorului Magheru, a colonelului C. Poe- 
naru, a maiorului V. lonescu, a căpitanului 
Negrescu, a colonelului Beller, întrun cuvânt 
a tuturor acelora cari, însărcinaţi să înăbușe 
revolta ţărănească din 1888, au făcut şi 
ancheta asupra causelor care au provocat 
răscoala. 

Asupra cauzelor care aŭ provocat revolta, 
toți sunt de acord și, in prima linie, pun 
mizeria. Mizeria e provenită după dânșii din 
sfărâmarea. proprietăţii rurale concedate de 
Stat la 1864, din reaua aplicare a acestei 
legi și din necomplectarea ei cu un sistem 
rațional de dispoziţiuni cari să o îmbunătă- 
țiască și să o tacă în adevăr folositoare 
(memoriul Lahovary), din reaua aplicare a 
legii de împroprietărire a insurățeilor, când, 
pe bani, sa dat pământ târgoveţilor, iar celor 
cu drept de a avea pământ nu li sa dat; 
din cauza muncilor grele cu cari sunt îm- 
povăraţi de o administrațiune adesea necin- 

stită și în totdeauna părtenitoare (memoriul 
Băicoianu); din cauza dărilor Statului, prea 
grele, și a împlinirii prea aspre a acestor dări 
(memoriul Algiu); din cauza exploatării la 
care sunt supuși prin tocmeli agricole one- 
roase (memoriul Algiu, Băicoianu, Lahovary, 
etc.). 

Guvernul caută, pe instigatorii actualelor 
răscoale. Mi sa spus că e pe urma unor 
instigatori străini cari ar fi îndemnat pe tă- 
ranii noștri la revoltă. Nu-mi place rolul de 
denunţător. Totuşi îi denunț un instigator 
permanent şi care, în îndemnurile rele ce 
dă țăranilor, nu se ascunde: mizeria. 

Sper că guvernul nu-și va ascunde fața 
şi nu va fugi dinaintea lui. 

7 Martie 1907. 

ADMINISTRAŢIUNEA 


èe 


Răscoala țăranilor din Nordul Moldovei se 
întinde ca un foc pustiitor, şi administrația 
locală, primari, administratori, prefecți, nu 
sunt în stare să-i reziste. 

De unde vine această neputinţă a admi- 
nistraţiunii? Din lipsa ei de autoritate, — 
din incapacitatea, ei. 

Imcapabilă, a dovedit că este incapabilă, 
administraţiunea, căci na știut nimic, na 
aflat nimic despre răscoala ce se pregătea. 

Primarul, care trăeşte cu ţăranii, care le 
cunoaște păsurile, care le știe gândurile, care 
le pătrunde scopurile, primarul na văzut 
nimic și na dat de știre nimănui despre 
fierberea, care a trebuit să prevestească răs- 
coala. 

Administratorul sa plimbat prin plasă și 
na observat nimic, căci se plimbă, nu ins- 
pectează, nu chiamă pe țărani, nu-i întreabă, 
nu-i ascultă, nu le face dreptate. 

Si, când intră în sat, trage drept la Curtea 
arendașului, unde mănâncă şi petrece. 

Prefectul..., dar prefectul e un personaj așă 
de mare și de important, încât știrile supă- 
rătoare, cari ar puteă să tulbure liniştea lui 
senină, nu îndrăznesc să treacă pragul Pa- 
latului Administrativ. 

Şi atunci... toți acești fericiți visează, toți 
acești fumători de opium se pierd cu gândul 
în regiuni luminoase, iar noi ne deșteptăm 
întro zi cu toată ţara în foc. 

Și dacă ar fi numai atât! 

Dacă ar fi numai incapacitate. Dar uneori 
cazul e şi mai grav. Şi aci reviu la memo- 
riile oficerilor cari au potolit răscoala din 
1888. E singura anchetă care sa făcut asupra 
cauzelor revoltelor țărănești la noi, în ţară. 
E făcută de oameni de treabă cari spun 
adevărul, căci simt că au o răspundere mare. 

Cei mai mulţi, maiorul Băicoianu, colo- 
nelul Algiu, maiorul Magheru, etc., cred şi 
afirmă că răspunderea răscoalei cade în 
mare parte asupra administraţiunii necinstite. 

Primarii, notarii și chiars ub-prefecții, zice 
maiorul Magheru, nu sunt cinstiți, năpăstaiese 
pe țărani, îi exploatează, le fac jel de fel 
de șicane, spre a puteă să le ia parale. 

Primarii, scrie colonelul Algiu, nu sunt 
decât agenții arendașilor, cari asupresc pe tă- 
rani, astfel că aceștia nu-şi găsesc niciodată 
dreptate, nici la primar, nici la subprefect. 

Pentru a aduce pe țărani la vot, zice ma- 

iorul Jacob Lahovary, li se făgădueşte aci 
căderea dijmei, dincolo suprimarea impozitului 
țuicei, pretutindeni pământuri. 

Şi acum pricepem de ce administraţiunea 
nu poate potoli răscoala, pricepem tăcerea 
vinovată a agenților administrativi și lipsa 
lor de autoritoritate faţă de țărani, pricepem 
acel caracter de răzbunare personală pe care 
îl ia, în unele părţi, revolta, și acea întunecare 
a minţii ţăranului care-l împinge la devas- 
tare și la acte de sălbătăcie chiar pe mo- 
șiile proprietarilor cari sau purtat întotdeauna, 
omenește cu dânșii. 

8 Martie, 1907. 


www.dacoromanica.ro 


RĂSPUNDEREA 


++ 


Se ştie că revolta ţăranilor a pornit din 
Comuna Flămânzi din judeţul Botoșani. 

D-1 Costinescu a arătat ieri la Cameră iz- 
vorul acestei răscoale. 

Moșia Flămânzii, un imens domeniu de 
30.000 pogoane în Nordul Moldovei, aparţine 
unui Sturdza, un moștenitor al fostului Domn 
Mihalachi Sturdza. 

Proprietarul moşiei nu este niciodată în 
țară, niciodată la moşie. El trăește la Paris, 
la Viena, din renta unor moşii pe care nu 
le-a văzut niciodată. 

Moșia, lăsată în părăsire, este exploatată 
de departe de acest proprietar fără dragoste 
de ţară și fără milă de țăran. 

Necultivând singur, nedând pământul la, 
țărani ca să-l lucreze în dijmă, proprietarul 
exploatează moşia printr'un intermediar oare- 
care, adesea un străin. 

Din străinătatea, îndepărtată unde trăește, 
şi de unde de sigur a împrumutat acel des- 

preț pentru țara noastră pe care îl afișează, 
toţi câţi au crescut și aŭ trăit prea mult 
printre străini, proprietarul moşiei Flămânzii 
a ajuns să-și socotească proprietatea rurală 
numai ca un izvor de venit, iar pe locuitorii, 
cari muncesc și trăiesc cu greu pe moşia 
strămoșească, i-a uitat cu totul. 

Astfel se explică faptul neînțeles că, după 
ce se învoeşte cu un oarecare Berman Juster 
şi-i arendează moşia pe un period de mai 
mulţi ani cu un spor de arendă de 60.000 
lei pe an, tot dinsul contractează apoi cu 
Mochi Fischer și-i arendează aceeaşi moşie 
pentru același period de timp pentru un spor 
de arendă de 120.000 lei pe an. 

ŞI, atunci, între cei doi intermediari, amân- 
doi străini, începe o luptă furioasă pentru 
stăpânirea moşiei, luptă, în care făgădueli 
mincinoase se dau ţăranilor, făgăduiala că 
li se va împărți pământul cu 25 lei falcea, 
promisiune mincinoasă, întemeiată pe depeși 
falsificate care sunt arătate țăranilor pentru 
a le fură încrederea şi a le prinde, prin vi- 
cleșug sprijinul. 

ŞI, la sfirsit, cei doi exploatatori se îm- 
pacă. Berman Juster și Mochi Fischer își dau 
mâna, iar ţăranului moldovean i se refuză, 
nu pe 25 lei falcea, cum i se făgăduise, dar 
chiar pe preţ mai ridicat, pământul de care 
avea trebuință ca să trăiască. 

Învoelile... învoelile sunt oribile. Ele au fost 
arătate de țărani prefectului Văsescu, şi te 
cutremuri când le citeşti. 

Țăranul sa revoltat! — A cui e vina? A 
lui Mochi Fischer. — De sigur. 

Dar domnul Sturdza nare nici o vină ? 

În cartea sa despe Legi, Platon povesteşte 
că Spartanii cei bogaţi trăiau la oraş, îm- 
părțindu-și moşiile depărtate între lloţi, dela, 
cari cereau ca plată anuală jumătate din 
recoltă. 

Nu credeți că țăranul român ar fi în multe 
părți fericit dacă i s'ar face învoeli ca ve- 
chilor Iloți? 

Dar, atunci, nu e oare o datorie pentru 
noi toți să plecăm urechea la sgomotul care 
ne vine din Moldova şi să prindem glasul 
tărănimei răsculate, recunoscând întrînsul 
ecoul conştiinţei acestei ţări care simte că 
viitorul ei este legat de puterea și de mul- 
tumirea muncitorului dela sate ? 

Opera de dreptate pe care o cerem pentru 
țăran face parte integrantă din acea ordine 
pe care Guvernul e dator să o restabilească, 


11 Martie 1907. 

ORDINE 


o 


Ne aflăm în faţa unei adevărate revolu- 
iuni agrare. 

Este ceva monstruos, haotic în această 
mişcare desordonată și în parte anarhică, 
dar e și ceva tragic în revolta unui întreg 
popor, care, sărăcit, exploatat, lipit pămân- 
tului, îşi afirmă prin luptă dreptul lui la 
viață, 

ŞI, acum, visurile acelor mandarini solemni 
cari visau castele nobiliare în somnul lor 
cel dulce, pe cînd dormeau cu demnitate în 
jeţurile aurite în cari îi ridicase împrejurările, 
sau şters dinaintea, acestei realităţi alar- 
mante. A trecut și vremea esitărilor, osci- 
laţiilor continue între soluţiunile contradic- 
torii, la care nu se puteau opri. 

Guvernul, oricare ar fi el, se află dina- 
intea, unui imperativ categoric. El trebuie să 
restabilească, ordinea. Este dator să readucă 
în țară, liniștea și dreptatea. 

Căci, nu atit în linişte, în readucerea po- 

porului la acel automatism al supunerei, la 
autoritate cât mai cu seamă în dreptate, 
adică în supunerea autorităţii la lege și în 
ocrotirea poporului de orice exploatare și de 
orice iniquitate, stă ordinea. 

A reduce ordinea la linişte este a reduce 
guvernul la poliție, a nu vedeă decât repre- 
siunea violentă acolo unde ar trebui să vezi 
lecuirea răului şi suprimarea lui în viitor. 

Şi de aceia nu poate cîrmui decât un Gu- 
vern care are o soluțiune a problemei care 
sa pus cu o iminență atât de tragică. Sta- 
diul îndoielilor, al încercărilor, a trecut. Trebuie 
măsuri repezi și hotăritoare. 

Dar, mai presus de orice, trebuie ca acei 
cari ne vor guvernă în aceste momente grele 
să nu uite că nu puterea partidului lor i-a 
adus în fruntea trebilor publice, ci calami- 
„tatea ţării. De durerile ţării, nu de interesele 
partidului, să se preocupe. 

În împrejurările de azi, nu au libertatea 
de-a fi oameni de mâna a doua, ci oameni 
întregi. Aspri cu ei înşişi, ei, cari vor trebui 
să fie atât de aspri cu ceilalți, să-și puie 
mândria în a se învinge pe sine și egoismul 
lor de partid. 

13 Martie 1907. 

Răscoala țărănească iea din ce în ce mai 
mült aspectul unei mişcări anarhice. Cete de 
țărani înarmați cu topoare, cu coase, cu 
furci cutreeră țara, pustiind şi incendiând. 

În tăcerea și întunericul nopții, se văd 
satele arzând și se aude zgomotul miilor de 
țărani cari vin la oraş ca să prade. 

Revoluţiunea, iea astfel un îndoit caracter. 

Un caracter de oribilă sălbătăcie, și acela 
al luptei dintre orașe și sate. O adevărată 
nebunie a distrugerii a cuprins pe ţăran. 
Distruge ca să distrugă. Nu iea vitele, le 
omoară cu topoarele; nu se face stăpân pe 
grâul şi pe porumbul din hambare, le dă 
foc; nu jăfuește casa, o dărâmă din temelie. 
Un fe! de trebuință nebună, de a stânge, de a 
prăpădi, de a nimici totul a pus stăpânire pe 
dânsul. 

Dar nu e numai atât. În cete mari, în 
gloate de mii de oameni se îndreaptă tă- 
ranii către oraş. Vin ca să pustiască și să 
dea foc. 

Astfel, un antagonism violent se dă pe 
față între ţăran şi orăşan. Sar păreà că tă- 
ranul urăște din instinct pe orăşan. Ura 
veche a omului dela sate în contra omului 
dela oraş, proprietar la țară. În ochii țăra- 
nului, acesta, chiar când își cultivă moşia, 
rămâne un usurpator, căci nu trăește cu 
dânșii, în mijlocul lor. 

Răscoala a deslănţuit astfel patimile cele 
rele. Pornirile de ură, de invidie, de răzbu- 
nare conduc azi pe ţărani. Asupritul de eri, 
a devenit la rândul lui asupritor, cu o as- 
prime, cu o sălbătăcie, cu uşurinţa de a vărză 
sângele în adevăr inconștientă. 

Asupra, cui cade răspunderea acestei ca- 
lamităţi ? Vinovaţi suntem noi toţi cari am 
lăsat în părăsire pe ţăran, zice d. Costinescu. 
Vinovaţi sunt agenţii liberali cari au aruncat 
în mulţime apetituri pe care nu le puteți 
mulțumi, răspunde d. Carp. Problemă grea, 
pe care nu e timpul nici de a o pune, nici 
de a o rezolvi acum. 

Astăzi, când revoluţiunea caută să rupă 
orice legătură socială, să stângă orice raport 
de solidaritate, să facă, imposibilă orice muncă 
coordonată, și folositoare, avem altă datorie 
decât aceia de-a ne aruncă recriminări reci- 
proce. 

Recunoscând ce este drept în revendicările 
țărănești, hotăriţi a dă noi cei dintâiu do- 

vada dragostei și a blândeţii, să ne dăm 
mâna cu toții, dacă nu vrem ca din ţara, 
noastră frumoasă și din aspirațiunile noastre 
cele mai sfinte, să nu rămâie decât „himere 
planând de-asupra ruinelor“. 

14 Mart'e 1907. 

Am dinaintea mea apelul ce ministrul In- 
strucțiunii Publice l-a îndreptat către preoții 
și învățătorii satelor. 

„A voit sfintul Dumnezeu să ne încerce, ori 
să ne pedepsească pentru păcatele noastre“. 

Ce mărturisire şi ce adevăr! Căci oriunde 
vezi un sat de ţărani în mizerie e semn de 
multe păcate. 

Preotul n'a aflat în inima lui frica de Dum- 
nezeu și dragostea de aproapele pentru ca, 
cu vorba și cu fapta, să îndemne pe țăran 
la bine. — Învățătorul wa stăruit ca să-l în- 
vețe carte. — Proprietarul l-a părăsit în voia 
şi în prada arendașului. — Medicul județului 
na sărit să-i scape copilul dela moarte. — 
Administratorul nu l-a ocrotit și nu i-a făcut 
dreptate. 

Pierdut în satul lui depărtat, având să 
lupte cu puterile neîndurate ale firii și cu 
nevoile grele ale vieţii, ţăranul sa văzut 
izolat, el a simţit că legăturile dintre dânsul 

și ceilalți sau rupt, și conștiința solidarităţii 
sa întunecat în mintea lui. 

Ce credinţe, ce sentimente mai avem noi 
comune cu țăranul? 

Acea invocare finală cu care ministrul îşi 
încheie cuvântul său către învăţători şi preoți: 
— „mare răspundere veți avea dinaintea lui 
„Dumnezeu și a oamenilor, de nu veți face 
„să între pacea și dragostea între oameni, și 
„să piară duhul cel rău dintre ei“,— pe câţi 
din noi i-ar turbura? 

Spoiala unei culturi străine a răsturnat 
credința strămoșească, și suntem mai de- 
parte, ca simţiri, noi de țăranul liber de astăzi, 
decât erau boierii vechi de Rumânii după 
moșiile lor. 

Până și în limbă nu ne mai pricepem. 
Ca să fie înțeles de popor, d. Haret a fost 
silit să, scrie într'o limbă mai veche, limba 
Bisericii şi a vechilor cronici. 

Și cu cât e mai frumoasă și mai dulce 
această limbă! 

Fapta Guvernului este o faptă bună. 

Nevoile ţăranilor sunt ceva real, actual, 
flagrant. Ele cereau o alinare imediată și o 
făgăduială solemnă a dreptăţii în viitor. 

Acest lucru nu l-a priceput Guvernul trecut, 
și de aceia a căzut. — Represiune... da, cât 
de energică. Dar în acelaș timp dreptate. 

O ordine, care nar fi bazată decât pe re- 

presiune, adecă pe violență, pe forță brutală, 
pe pușcă și pe gloanțe, n'ar aveă nimic du- 
rabil întrînsa. Focul stins astăzi sar rea- 
prinde mâine. Liniştea care urmează după 
zgomotul tunului, nu este liniştea muncii, 
cu veselia ei pașnică, cu mulțumirea ei su- 
fletească, cu dragostea ei frățească. 

Ca munca să revie în câmpiile noastre 
pustiite, ca să vedem iarăși holdele aurite 
plecându-se grele la adierea vântului, ca să 
auzim din nou cântecul muncitorului obosit, 
trebuiă să se deă ţăranului făgăduiala so- 
lemnă în numele Regelui, făgăduială care nu 
va fi călcată, că dreptate se va tace. 


16 Martie 1907, 

Trăim supt impresiunea nenorocirii care a 
a căzut asupra noastră. Turburarea împre- 
jurul nostru şi în noi este prea mare pentru 
ca să avem acea seninătate de spirit ne- 
cesară pentru a puteă judecă evenimentele 
ce se petrec. 

Depărtarea dă altora mai multă linişte 
sufletească, o privire mai nepărtenitoare. E 
bine să ascultăm şi cuvântul lor. 

O notă hotărâtoare, caracteristică a răs- 
coalelor, este îndârjirea ţăranului, curajul lui, 
nepăsarea lui de moarte. Nimic nu poate 
stavili năvala ţăranilor răsculați. 

Aproape dezarmaţi, cu pieptul gol, ei se 
răpăd în bătaia puștilor cu repetiţie, care 
trag salve asupra lor. Supt ploaia de gloanţe 
ucigătore, țăranul înaintează, şi nimic nu-ți 
poate da măsura hotărârii lui desnădăjduite 
decât acest curaj orb pe care nu-l au nici 
soldaţii îmbătrâniţi în războaie. 


www.dacoromanica.ro 


30 





Vreţi explicarea acestei învierșunări groaz- 
nice? Ne-o dă /Independance belge. 

— „Aceste mase de ţărani cari se aruncă 
„asupra orașelor, cari distrug proprietăţile, 
„Sunt mase de nenorociţi cari şi-au pierdut 
„minţile din cauza mizeriei. 

„Foamea a aruncat pe acești muncitori ai 
„pământului în revoltă; nu mai au nimic de 
„pierdut și, orice sar întâmpla, soarta lor war 
„puteă fi mai de plâns decât este în realitate.“ 

Să aibă dreptate ziarul străin? Condiţiu- 
nile de viaţă ale ţăranului au ajuns ele aşa. 
de grele, încât nu-i mai pasă de moarte? 
— Nu credeţi că această afirmare a străi- 
nătăţii merită atenţiunea noastră ? — Evident, 
în aceste clipe când proprietatea mare e 
pustiită, casele dărâmate, grânele arse, vi- 
tele ucise, e greu să, ceri oamenilor destulă 
stăpînire de sine ca să recunoască ce e 
drept în revendicările ţăranilor. 

Şi, cu toate astea, datoria noastră ime- 
diată acesta, este. 

Răspunzând sălbătăciei răscoalei, repre- 
siunea a luat un caracter de o violență te- 
zibilă. Si ne simțim cuprinși de milă de 
atâta, nenorocire, de atâta jale care a căzut 
pe ţară. Și te gândeşti că poate au drep- 
tate străinii când ne spun că „nu printr'o 
„represiune fără de milă vom putea readuce 
„De tran la o mai dreaptă socotință a lucru- 


www.dacoromanica.ro 


31 





„rilor. Că trebuie să vindecăm mizeria lui și 
„să luăm astfel de măsuri, încât să dăm acestor” 
„oameni grija unei vieți mai puțin desnădăj- 
„duite“. 

Acel avânt de solidaritate care ne-a unit 
pe toți în ideia mântuirii țării de primejdia 
răscoalei, nu trebuie nici să se stingă ca un 
foc de paie, nici să strângă clasa cârmui- 
toare întrun grup ostil țăranilor. 

El trebuie să se prefacă întro simţire pu- 
ternică, de dragoste pentru toți, care, stăpi- 
nind resentimentele, să, împiedece ca răscoala, 
de azi să aducă ura de mâne dintre clase. 


17 Martie 1907. 

De când au izbucnit rescoalele țărănești, 
am auzit pe mulţi vorbind în jurul mieu de 
putinţa intrărei trupelor străine în tară. 

Această, eventualitate este privită de unii, 
nu ca cea mai mare nenorocire care ar pu- 
tea să cază pe România, ci ca o mântuire 
pentru noi. Sunt cari regretă chiar că nu 
sa chemat încă de acum trei săptămâni ar- 
mata austriacă în ţară. 

Si în acest timp, armata română, trimeasă 
la locul răscoalei, se poartă în mod admi- 
rabil, cu o răbdare, cu o disciplină, cu un cu- 
raj neîntrecut. 

Și te întrebi: unii oameni au pierdut până 
întratât conştiinţa datoriei către ţară, loviți 
cum sunt în interesele lor materiale, încât 
nu-şi mai dau seama, de ce înjosire ar fi 
pentru România o ocupaţiune a țării şi O 
represiune a răscoalei făcută de armate 
străine? 


www.dacoromanica.ro 


33 





Stăm multora în cale, și ce uşor suntem 
de împărţit! 

România, este o pradă care, cu atât mai 
mult aţâţă lăcomia vecinilor ei, cu cât sau 
și rupt: dintrînsa două bucăţi. 

Și, cât va fi încă vie, neatârnată, glori- 
oasă, România va fio piedecă pentru mulți, 
pentru unii o ameninţare. 

De aci ura vecinilor contra noastră. — 
Forma, şi motivul unora sunt deosebite, dar 
aceiași dușmănie o întâlnim peste tot. 

Unii ne urăsc fiindcă găsesc că nu ne-au 
umilit în destul, după ce în împrejurări grele 
pentru dânşii fuseseră reduși să ne ceară 
ajutorul, şi după ce ajutorul nostru le-a fost 
de folos și i-a mântuit de primejdie. 

Alții ne urăsc fiindcă au prea mulţi Ro- 
mâni la ei acasă, și prea deştepţi, şi prea 
hotăriți să-și afirme ființa lor etnică deose- 
bită, şi fiindcă simt că au nevoie de noi în 
Balcani. 

Trăim cu iluziunea că vor cădeă cu greu 
la învoială. 

Să nu uităm că, dacă motivul urii e deo- 
sebit, dușmănia e comună. Şi, când senti- 
mentul e același, interesele se pot împăcă 
uşor. 

În orice caz, nu se cade ca noi să vor- 
bim cu atâta ușurință de o ocupaţiune străină. 

Şi nu se cade mai cu seamă astăzi când 

spiritul militar neîntrecut al trupelor noastre 
a dat măsura patriotismului lor. 

Mai mult decât oricând sa, dovedit că ar- 
mata dă poporului conștiința națională. 

Intr'o societate ca a noastră în care elita 
intelectuală, a țării cugetă, vorbeşte, trăiește 
și simte în limbi străine, singurul focar de 
viață națională mai intensă rămâne armata. 

In momentul actual, ea este păstrătoarea, 
culturii și libertăţilor noastre, şi, când disi- 
dența trecătoare ce un vânt de nebunie a 
adus azi între armată și țărănime va trece, 
tot în armată va învăţă țăranul spiritul de 
solidaritate, mândria că e Român, dragostea 
de Ţară. 

18 Martie 1907. 

Ca un foc mare care nu se poate stinge 
fără ca flăcările să mai izbucnească violente 
în diferite puncte ale incendiului, tot astfel 
răscoalele țărănești nu se potolesc fără ca 
în raza revoltei în câteva sate furia pustiirii 
să nu se aprindă din nou. 

Dar liniştea va domni în curând la ţară; 
liniștea şi munca. 

În reînceperea muncii la sate, în restabi- 
lirea raporturilor normale dintre țărani și 
proprietari, stă greutatea cea mare a mo- 
mentului. 

O răscoală atât de groaznică nu poate să 
treacă fără să lase în spirite o turburare 
adâncă. Țăranii din Vădastra, cari cutreierau 
comunele vecine strigând că: „Pământul 
se cufundă; că trimeșii lui Dumnezeu cutreieră 
satele și că toți țăranii sunt datori să se iea 
după dânșii, să dărâme și să deă foc“ sunt 
dovada acelei stări de spirit foarte apropiate 
de nebunia care cuprinde mulțimile în re- 
voluţiuni. 

Țăranii din Scăești sau răsculat și au 
vrut să omoare pe primar pentru că le as- 
cunde ordinul ce a venit pentru devastare. 
Ordinul cui? Cine a putut, în mintea țăra- 
nului, să dea poruncă de a pustii ţara? Şi 
cu toate acestea în spiritul celor mai mulţi 
răsculați a fost ideia că împlinesc un cuvânt 
de ordin, care îi leagă, și căruia nu pot să 
nu i se supuie. Cine nu vede aci puterea de 
suggestiune a unei idei născute întro minte 
turburată, şi care aprinde în spiritul mulţimii 
pornirile destructive care dorm ascunse în noi? 

Ca omul care se deşteaptă dintrun vis 
rău, și care numai încet își dă seama de 
locul unde se află, recunoaşte lucrurile din 
prejurul său, și, stăpânind fiorul groazei, re- 
vine la conştiinţa de sine, tot astfel țăranul 
nu va potoli turburarea, dintr'însul decât cu 
vremea. El nu trebuie bruscat, ci deșteptat: 
încet la o viaţă mai bună și mai blândă 
dacă e posibil. 

Să nu credem că am rezolvat chestiunea 
țărănească fiindcă, în raza unde se aude bu- 
buitul tunului, ţăranul cade în genunchi și 
cere iertare. 

La Câmpeni şi Robăneşti, în apropiere de 
Caracăl, comune în care numărul morților 
și răniților e cel mai mare din judeţ, țăranii 
se răscoală pentru a treia oară. 

Dovedesc cu răscoala lor că liniștea, defi- 

nitivă nu o poate aduce nici pușca, nici 
tunul. 

Afară numai dacă nu vrem liniștea dela, 
Stănești, dela Băileşti, dela Hodivoaia. Şi 
aceia e o liniște definitivă, e liniștea morții. 

Liniştea muncii însă, acea mulțumire su- 
fletească care face posibilă viața, numai 
împăcarea dintre țăran şi proprietar o poate 
aduce, cu respectarea, acelor făgăduieli ce sau 
cetit ţăranilor în biserică, după ce sa făcut 
slujba dumnezeiască pentru răspândirea du- 
hurilor rele și necurate. 


20 Martie 1907. 

Dela izbucnirea răscoalelor ţărăneşti se 
vorbeşte de alcătuirea unui partid al marilor 
proprietari rurali. 

Astfel de partide există, pe aiurea; și, fiindcă, 
noi imităm tot ce auzim cau născocit alţii, 
de ce nam formă și noi un partid al agra- 
rienilor ? 

E adevărat că acolo unde marii proprietari 
funciari au simţit nevoia de a se grupă îm- 
preună pentru a-şi apăra interesele și a-şi 
formulă revendicările, există votul universal, 
încât proprietatea mare este înecată în marea 
imensă a proletariatului. 

Situaţiunea politică este la noi cu totul 
alta. Dar ce face? Nu suntem noi țara eti- 
chetelor? De ce n'am introduce o firmă nouă, 
o firmă care sună frumos? 

Cei patru mii de proprietari mari, cari 
posedă aproape patru milioane de hectare din 
pământul ţării, nau ei, ca membri ai par- 
tidelor de guvernământ, liberal şi conser- 
vator, mijlocul de a-și apără interesele și de: 
a-și formulă cererile ? 

Mă, gândeam la actuala Cameră conser- 
vatoare. Nu cunosc mai mult de un ţăran 
într însa. 

Şi acel ţăran este, mi se pare, un mare 
proprietar. 

Dacă deschid Constituţia, găsesc că pro- 
prietatea mare dispune numai în Cameră de 
peste șaptezeci de reprezintanți. 

Ce nevoie mai este dar de un partid deo- 
sebit agrar, într'o ţară în care alegătorii sunt 
împărțiți pe colegii, iar colegiul cel mai puter- 
nic este tocmai colegiul proprietăţei celei mari? 

Căci, nu numai ca număr de reprezintanţi 
în Parlament, dar şi ca influență politică, 
colegiul întâiu e puternic. 

E aproape singurul de a cărui voință se 
mai ţine seamă în România, şi care e ferit 
puțin de acea înrâurire brutală a adminis- 
trațiunii în alegeri, care falsifică întreaga, 
noastră viață de Stat. 

Luaţi colegiul al treilea, de pildă. 

Cine nu știe că colegiul al III-lea, este o min- 
ciună ? Nicăiri contrastul între ficţiunea, con- 
stituțională, și realitate nu este mai flagrant. 

De drept, cei 1,051,000 de mici proprietari 
de pământ cari trăiesc la ţară au și ei vre-o 
treizeci de reprezintanți ai lor în Cameră. 

Prin aceștia ei își pot, la nevoie, spune 
păsurile lor. De fapt însă, cine va avea cu- 
rajul să pretinză că ţăranii au măcar zece 

deputaţi ai lor? Zece deputaţi cari să fi venit 
în Cameră, aleși prin voința ţăranilor, nu 
impuşi de violența administrației? De ani 
de zile ţăranii sunt paralizați în momentul 
exprimării voinţei lor, la alegeri. De ani de 
zile ei nu pot să deă o formă concretă, as- 
pirațiunilor lor. 

Aceste aspiraţiuni ar fi ei în stare să le 
formuleze în mod neted și hotărât? Nu știu, 
dar ceia ce știu este că, prin ademenire și 
prin violență, administraţia a căutat în tot- 
deauna, să menţie pe ţăran în nepăsarea, în 
indolenţa, în resemnarea lui fatalistă, în acea, 
inerție intelectuală față, cu interesele lui esen- 
tiale, din care l-am văzut ieșind printro re- 
voluțiune. 

Ar fi o greşală, neiertată ca în aceste mo- 
mente să se formeze partide care, grupând 
interese deosebite în organizări politice dis- 
tincte, să împingă la dușmănia dintre clase, 
în loc să caute împăcarea lor. Nu despăr- 
țindu-și interesele lor de ale celorlalte clase, 
sociale, nu izolându-se pe sine, vor putea, 
marii proprietari să-și menţie situațiunea, de 
azi, ci confundând interesele lor cu ale 
celorlalți întro luptă comună pentru binele 
public. 

21 Martie 1997. 


— 

Un autor rus, Ciricov, a scris acum doi 
ani o dramă întitulată Mujic. 

Mujicii sunt în Rusia țăranii. Subiectul 
dramei lui Ciricov este răscoala ţăranilor 
de pe moșia unui boier, Gorodețchi. 

Ceiace face interesul piesei este că Goro- 
dețchi nu e un jefuitor al țăranilor, ci un 
om bun și drept, care se poartă cu țăranii 
omeneşte, ba chiar le trece multe cu vede- 
rea: când un arbore tăiat, când sămănătu- 
rile călcate în picioare de vitele mujicilor. 
Nevasta lui Gorodeţehi, blândă și plină de 
milă pentru săraci, îngrijește de țăranii þol- 
navi şi pe cheltuiala ei dă in fiecare zi de 
mâncare copiilor din sat. 

ŞI, cu toate acestea, conflictul dintre ţă- 
rani și proprietari isbucnește pentru că el are 
rădăcini mult mai adânci decât raporturile 
pune, trecătoare și întâmplătoare, dintre un 
proprietar și țăranii de pe moșia lui. Răul 
provine din mizeria şi din ignoranța ţăra- 

nului, din indolența administraţiei, din ne- 
păsarea Statului, şi nu poate fi lecuit de: 
generozitatea unor proprietari isolaţi, cari 
adesea cad victima neîncrederii ce dezinte- 
resarea, lor chiar deşteaptă în mintea întu- 
necată a ţăranului. 

Aceasta e încheierea dramei lui Ciricov. 
Nepotul lui Gorodeţchi, Pavel, tânărul plin 
de dragoste pentru ţărani, care, în genero- 
zitatea lui, le propune desiatina de pământ 
pe cinci ruble, de unde până acum o plă- 
teau cu zece, care visează regenerarea tă- 
ranilor prin şcoală, de care dânșii declară. 
că nau nevoie, Pavel nu reuşeşte decât să 
deștepte bănuiala ţăranilor. 

„Trebuie să fie vre-o înșelăciune pe dede- 
supt“, zic țăranii între ei. lar, când răscoala 
izbucnește, când revoltajţii pătrund sălbatici 
în sala unde Pavel cu sora lui îi întâmpină. 
fără frică şi le vorbeşte cu linişte ca să-i 
potolească, Clucinicov, țăranul răsculat, bate 
cu pumnul în masă şi cere ordinul stăpâ- 
nirii după care moşia trebuie împărţită la 
țărani. Pavel e silit să iscălească renunțarea 
la moșia lui și cade sub securea unui răs- 
culat care întră furios anunțând sosirea ar- 
matei. 

Şi recunoști, cetind drama, aceiaşi stare 
sufletească a ţăranului și aceiași sete de 

pământ care a produs revoluţiunea agrară, 
în România. 

Țăranul rus vrea pământ. Îl strânge de 
gât sărăcia, lipsa, foamea. El trăește într'o 
veșnică așteptare a momentului fericit când 
i se vor împărți din nou moşiile, ca pe vre- 
mea Ţarului liberator Alexandru al II-lea. De-l 
chiamă nacialnicul să-i cetească vre-un or- 
din dela stăpânire, țăranul e încredinţat că 
a venit poruncă să i se împartă pământ. 
Și nu numai pământ, dar și un cal şi grâu 
de sămânță. „Căci cum poţi ara pământul 
„dacă nai măcar un cal şi n'ai sămânță?“ 

Și decepțiunea țăranilor e mare când văd 
că li se citește un ordin în care sunt în- 
demnaţi să strângă și să puie de-o parte grâu 
pentru vremuri de secetă și să plătească re- 
gulat dăvile stăpinirii ! 

Dar nădejdea nu-i părăseşte. Şi tot felul 
de zvonuri își fac drum printre ei. Moş- 
tenitorul, băiatul Țarului, a pornit prin ţără- 
nime şi de-atâta mizerie sa înduioşat și fă- 
găduieşte pământ ţăranilor. 

Ordinul sa dat, dar îl ascund funcționarii 
cei răi. E momentul să se răscoale, și re- 
volta isbucnește. 

Parcă ceteşti istoria ultimelor revolte de 
la noi. 

lar concluziunea care e? 

Este că trebuie, cum zic țăranii ruşi, o 

lege dreaptă. Trebuie ca Statul să intervie 
şi să găsească mijloc de-a înlesni viaţa, celor 
cari nau pământ. Altfel, după cuvântul scrii- 
torului rus, țăranul desnădăjduit nu se va 
mai mulțumi să puie stăpânire pe moșii, ci 
va, arde și va sfărâma tot, căutând ca prin- 
tro ruină iremediabilă să facă cu neputinţă, 
orice represiune viitoare. 
24 Martie 1907. 

In Dolj sa petrecut în timpul ultimelor 
răscoale următoarea scenă : 

Se comandase foc în contra ţăranilor răs- 
culaţi şi căzuseră, cinsprezece dintr înşii, morți. 

Din rânduri ieşi atunci un soldat şi, stând 
drept şi palid în faţa comandantului, îi zise: 

— Vă rog de congediu, d-le Maior! 

— Cum ?, răspunse încruntat maiorul, — 
ceri congediu acum ? Eşti nebun ? 

— Trăiţi, dom’ Maior, trebuie să îngrop 
pe tata. Vezi-l, zace acolo printre cei morți. 

Acest fapt este adevărat.—El mi-a venit 
în minte, gândindu-mă la acei cari declară 
că nu vor cedă nimic din drepturile lor 
pentru îmbunătăţirea soartei sătenilor. 

Câţi dintrânşii ar fi capabili de admira- 
bila, jertfire de sine a soldatului din Dolj, ei 
cari nu vor să-şi scază învoielile prea grele, 
ei cari, după ce sa dat manifest în numele 
Regelui că se vor face legi drepte, vor ma- 
nifest în numele lor, probabil, că nu se vor 
face. 

Între Regele care vrea dreptate și între 
poporul care o cere, încearcă să s2 puie un 
nou partid, corp puternic ocupat a ţinea în 
asuprire pe țărani şi a paraliză voința Re- 
gelui, uzurpând orice putere în Stat. 

Formarea unui astfel de partid ar însemnă, 
ruperea legăturilor sociale prin gruparea in- 
tereselor contrarii în coalițiuni dușmane. 

Este începutul unei reacţiuni care vrea să 
ne menție în ordinea mincinoasă în care am 
trăit pănă aci şi care sa năruit întro re- 
voluţiune. 

Prin revendicări zgomotoase, prin adunări 
de protestare în contra călcării unei liber- 
tăți pe care o revendică pentru sine, dar e 
gata să o nege celorlalţi, o mână de oameni 
caută să introducă, în această țară domina- 
țiunea unei clase în locul domniei dreptăţii. 

Sunt oameni cari cred că acum când, 
graţie ţăranului soldat, am învins pe ţărănul 
plugar, toate sau regulat și nu mai avem 
de ce să ne temem. Dar este o justiție mai 
înaltă și mai puternică, care învăluie întreaga 
viaţă, omenească, eare nu se înşală și pe 
care no poți înșela. 

Ţăranii cari în ultima răscoală au ador- 
mit somnul cel veșnic culcați în sângele 
lor ca într'o mantie de purpură, au câștigat 
pentru copiii lor dreptul la o viață mai bună, 
mai omenească. 

O infimă, minoritate conducătoare care nu 
Sar-puteă menţineă decât prin perpetuarea 
exploatării și opresiunei imensei majorităţi 
a unei ţări, ar mărturisi neputința ei și in- 
capacitatea ei de a îndeplini în mod cinstit 
rolul ce împrejurările i-au dat. 

O astfel de mărturisire de neputinţă, ar fi 
pentru o clasă conducătoare o adevărată, de- 
cădere. 

27 Martie 1907. 

În viaţa politică a ţării un fapt nou sa, 
petrecut: revoluția, ţărănească. 

Enigma momen tului de față este ce ur- 
mări sociale şi politice va aveă pentru Ro- 
mânia acest eveniment. 

E adevărat că sunt unii cari cred că pro- 
blema zilei de azi e aceia a despăgubirilor, 
şi de dânsa parcă depinde soarta alegerilor 
viitoare. 

Nu sau potolit ţăranii grație coloanelor 
volante cu artilerie? Ce să mai vorbim de 
chestia țărănească? 

Că de dânsa vorbește împrejurul nostru 
lumea întreagă, — am văzut ieri un jurnal 
din Canada, care descriă răscoala ţărănească, 
și vorbià de chestia agrară din România ;— 
că de dânsa continuă să vorbească masele 
dela noi din ţară, ce ne pasă! Vom întări 
armata, vom spori jandarmeria, vom res- 
trânge în parte libertăţile, ne vom constitui 
noi, partidele istorice, întrun bloc de apărare 

socială, în contra nouilor curente de opiniune 
şi vom rezistă. 

Cum se dă pe față crgoliul naiv al omului 
care crede că, în afară de cele câteva for- 
mule politice pe care le-a învăţat la școală, 
nu e mântuire pentru oameni! Cum apare 
vanitatea celor cari cred că au titluri isto- 
rice la puterea definitivă în această țară și 
că a le-o contestă este a comite un sacri- 
legiu ! 

Şi cu toate astea lumea se mișcă; ea 
merge înainte. 

Mi se pare chiar că împrejurul nostru ea 
sa mișcat. Lucrurile nu mai sunt astăzi, 
după răscoală, în starea de mai înainte. 

Căci, adevărul odată, cunoscut, nu mai e 
stăpân pe el nimeni, nici jandarmul, nici 
dorobanţul. El pune stăpânire pe mințile noas- 
tre și ne determină hotărârile. 

Şi revoluţia țărănească a dat pe faţă un 
adevăr : mizeria ţăranului şi exploatarea lui. 

Acest adevăr l-au recunoscut toate parti- 
dele. 

Partidul liberal, când a dat manifestul 
prin care făgăduiă învoieli drepte și înlesniri 
pentru cumpărarea pământului; partidul con- 
servator, când, cunoscând manifestul, a pro- 
mis concursul său liberalilor pentru îmbu- 
nătățirea soartei muncitorilor săteni. 

E adevărat că cei cari în vremea furtunii 

au avut faţa descompusă de frică, aceia se 
arată azi mai dârji. 

Dar acum e prea târziu. Căci evoluţia 
sa făcut cu învoiala tuturor. 

Ce-au cerut țăranii prin răscoalele lor? 
Scăderea tocmelilor agricole și pământ. 

Ce sa, făgăduit ţăranilor cu consimțimântul 
tuturor? Scăderea învoielilor și înlesnirea cre- 
ditului pentru a cumpără, pământ. 

Putem noi să mai rămânem acum cu le- 
gile cele vechi ? 

Nu. Prin faptul că sa anunţat schimbarea 
în parte a legilor, acestea au fost însemnate 
în ochii maselor poporului cu un caracter 
de provizorat. Păzirea lor nici nu sa mai 
putut cere dela săteanul răsculat, 

Mișcarea hotărâtă prin care guvernul a 
luat inițiativa, reducerii învoielilor, înseamnă, 
că în ochii lui ca și în ochii țăranilor drep- 
turile izvorâte din tocmeli, de şi dobândite 
prin contract, erau anulabile, ca întemeiate 
pe silă și putere. 

Dar, prin schimbarea învoielilor supt pu- 
terea răscoalei, logicește, regimul fostelor 
contracte agricole a fost distrus. 

Suntem azi în fața unui fapt îndeplinit, 
care în ochii sătenilor însemnează consa- 
crarea legală a dreptăţii revendicărilor lor, 
şi orice încercare de-a sta pe loc şi de-a nu 

realizà programul cuprins în manifestul regal, 
ar însemnă pentru ei o desmințire scanda- 
loasă, nu numai a unor făgăduieli date, dar 
a unor fapte împlinite. 


4 Aprilie 1907. 

Suntem încă sub impresiunea, răscoalelor. 
Nici în ţară, nici în conştiinţele noastre nu 
e linişte deplină. 

De aceia, dacă am căută să hotărâm azi 
asupra cauzelor răscoalelor și să statornicim 
răspunderile, am greşi. 

Ar trebui să îndepărtăm mânia şi tulburarea 
zilei de azi dacă ar fi să hotărim, cum zice 
poporul, „pă dreptate“ nu „pă strâmbătate. “ 

De aceia stăm încă la îndoială. Un adevăr 
însă pare că iese din ce în ce mai mult la 
lumină, se lămureşte din ceața care ne în- 
cunjoară: na fost dreptate în ţara asta. 

N'a fost dreptate pentru nimeni, nici pentru 
țăran, nici pentru boier, nici pentru cel mic, 
nici pentru cel mare. 

N'a, fost decât o luptă, lupta pentru putere. 
Când aveai puterea, totul îți era îngăduit. 
Trebuiă să rabzi orice nedreptate, dacă, 
pierdeai puterea. 

De acel respect rigid al legei care face că 

dregătorul stă ca cumpăna dreaptă, care nu 
atârnă nici la dreapta, nici la stânga, 
de vre-o conștiință neînduplecată în noi, care 
să ne fi spus ce ne este îngăduit și ce ne 
este oprit să facem, nici vorbă n'a fost. 

Dar legea? Legea nu însemnă şi nu puteă 
nimic. 

De unde veneă neputinţa, legei? Erau prea 
noi legile și prea multe. 

Nu e departe de noi vremea când se 
credea că progresul stă în a dărâmă și a 
strică tot. Toate sau schimbat în ţara asta. 
Nu numai legea scrisă, Pravila, cum se ziceă 
mai înnainte, dar și legea nescrisă, obiceiul 
pământului, și credinţele ȘI datinele, — tot. 

În acest cataclism a perit nu numai legea 
veche, dar și respectul legii și simţul drep- 
tății. 

Oamenii sau uluit în mulţimea legilor celor 
noi, și supt povara lor a îngenunchiat drep- 
tatea ca „un ostaș bun supt armele cele 
multe“. 

Mai cu seamă poporul, necunoscător al 
legilor celor noi, a rămas la voia stăpânirii. 
Şi stăpânirea na știut nici să-l păzească de 
greşeli, nici să-l apere de strâmbătate, nici 
să-l îndemne la lumină ca să se poată apără 
singur. 

Spiritul de asuprire porneă de sus: cei 
mari erau loviți ca și cei mici. Erau guverne 

care veneau nu numai cu setea dominațiunei, 
ci cu un fel de trebuință de răzbunare. 

Aviditatea Statului era neîntrecută. De 
sus a pornit ordinul împlinirilor nemiloase, 
care au sărăcit sate întregi și au îmbogăţit: 
perceptorii. 

Iar victimele acestei administraţiuni au 
fost de o potrivă și țăranii și proprietarii. 

Lângă coliba ţăranului, dărâmată de tunuri, 
stau ruinele arse de foc ale casei proprie- 
tarului, și simţi, văzându-le, că și unuia și 
altuia i-a lipsit adevărata ocrotire a Statului.. 
Statul na cârmuit cu blândeţă, na admi- 
nistrat cu dreptate, n'a prevăzut, a provocat. 
Şi, dacă ţi se strânge inima de mizeria ță- 
ranului, pricepi și amărăciunea, proprietarului 
care-și vede distrus rodul muncii unei vieți, 
şi ale cărui speranțe se întunecă, când își 
privește casa dărâmată, și uneltele de muncă 
sfărâmate. 

El se simte victima unei uri şi a unei rău- 
tăţi pe care adesea nu a meritat-o, și n inima, 
lui întră desnădejdea la gândul că nu va 
puteă să lupte cu dușmănia și cu setea de 
răzbunare, care, ca un vânt rău, au cuprins 
satele. 

Şi, dacă Statul nu poate fi făcut răspun- 
zător dinaintea tribunalelor de pagubele su- 
ferite de proprietari, căci nu poate fi ţinut 
decât de o obligațiune naturală, apoi creditul 

ce guvernul deschide astăzi proprietarilor cu 
constatarea daunelor de către prefect, cu 
obligaţiunea, de-a dovedi că sunt în neputinţă 
de a-şi urmă exploatările, cu supravegherea 
umilitoare la care-i supune pentru restituirea 
sumelor împrumutate, este o măsură insufi- 
cientă, si care poartă, urmele acelei lipse de 
generozitate şi a acelei preocupări de domina- 
țiune de partid care a făcut nenorocirea ţării. 
6 Aprilie 1907. 


ul 

Nu știu dacă, cunoaşteţi următoarele ver- 
suri ale unui poet englez: 


Adesea gândesc că e comic 

Cum potriveşte Natura întotdeauna: 
Că fiecare fată şi fiecare băiat, 

Care se naște viu pe lume, 

Este, sau un mic liberal, 

Sau un mic conservator, 

Eu am crezut întotdeauna ca într'o dogmă 
în adevărul cuprins în aceste versuri. Şi, de 
sigur, și ceilalţi credeau ca mine. Cine na 
auzit vorbindu-se de conservatorii de origine 
şi de tradiţie? Conservatorul născut; știu eu 7, 
altfel născut probabil decât ceilalţi. După 
cum erau și liberali născuţi. Erau chiar în 
ambele partide moştenitori prezumtivi ai şe- 
fei prin naştere. 

Așa de mult se înrădăcinase în mine 
ideia asta, încât ea începuse să influenţeze 
credinţile mele religioase. Eram gata să mă 
fac calvinist. Credeam în predestinaţiune, 
oamenii ursiți mai dinnainte la bine sau la 

rău, aleşi sau osândiți mai dinnainte. Şi mă 
simțeam plin de admiraţiune pentru cei aleși. 

Dar iată că de-o dată izbucneşte răs- 
coala țărănească, un fel de revoltă a celor 
mai dinnainte osândiţi la sărăcie în contra 
celor aleși ca să trăiască în belşug. Şi, după 
revolta sălbatică, a urmat represiunea, și mai 
sălbatică. 

Admiraţiunea mea pentru cei aleşi ai lumii 
acesteia a început să scadă, şi a început să 
se clatine și credința mea în dreptatea pre- 
destinaţiunii. 

Iar ideile politice ale tuturor sau tulburat. 
Interesele opuse sau strîns în grupări duş- 
mane, care au devenit agresive. Și cei cari 
făceau parte din acelaşi partid, nu sau mai 
regăsit alături. 

Acum se vorbeşte din nou de fuziune. Şi 
un surâs apare pe fața celor mai mulţi. 
Dezacordul este așa de mare între concepția 
unităţii care trebue să domnească întrun 
partid și ceia ce fiecare prevede că va fi 
în realitate, cu toată fuziunea, încât, fără, 
să vrei, surâzi. 

Unitate de fațadă, da!, care va ascunde 
divergențe de vederi și mai hotărâte ca în 
trecut, dușmănii ireductibile. 

Căci, vedeţi, o problemă nouă sa pus cu 
o violență ineluctabilă. Ca în povestea sfin- 

xului din vechime, trebuie să deslegi enigma. 
sau să pieri. 

Și a te mai împiedecă, de ficțiuni învechite, 
a mai cruţă, astăzi, vanităţi deşarte, ar fi, 
nu numai o greşală, ar fi o vină. 

Suntem ajunşi la un moment în care viaţa 
acestei ţări trebuie să facă un pas innainte, 
şi, pentru fiecare din noi, chestiunea se: 
pune, nu între noi și partidul din care facem 
parte, ci între noi şi conştiinţa noastră. Nu 
putem să jertfim datoria ce avem cătră ţară, 
în momentul acesta, unor conveniențe de 
partid. 

Numai acordul tuturor asupra soluțiunii 
problemei agrare va puteă aduce astăzi îm- 
păcarea cinstită a elementelor din sânul 
partidelor noastre de guvernământ. 

Sau, poate, sunt unii oameni cari cred 
că un partid e cu atât mai sigur de uni- 
tate, cu cât e mai gol de principii? 

7 April 1907. 

Dintre toţi instigatorii, cel mai primejdios 
e poetul. Poţi spera, ca o broșură să treacă, 
necitită; pot satele și fără învăţători; iar 
popa, slavă Domnului, nare întotdeauna 
atâta trecere la poporeni. Dar cum să prinzi 
din zbor și să oprești pe loc poesia? E mult 
mai prudent sănchizi, la vreme, pe poet. 

Platon, care eră un înţelept, pe poeţi îi 
da afară din Republica lui. Noi inventasem 
ceva mai bun, îi lăsam să moară de foame. 
Nu ne puteam închipui că se vor naște poeţi 
și dintre ţărani, şi că, deprinşi a muri de 
foame, vor continuă a cânta. Cazul lui Coșbuc. 

lar cântecul lui Coşbuc e cântec de răs- 
coală. Nu numai „Noi vrem pământ“, dar 
tot ce a scris: Balade și Idile, Fire de tort— 
ce blânde în aparență, ce răsvrătite în cu- 
prins! O ignorare desăvârşită a lumii de la 
orașe, și slăvirea unei alte lumi, lumea sa- 
telor. O lume de muncă şi de voie bună, 
a unor oamnni simpli, peste cari, când zgo- 

motele se alină și liniştea, se lasă, parcă plu- 
tește Duhul Sfânt. Lume mai apropiată de 
fire ca a noastră, în care omul ascultă şi 
pricepe glasul codrilor şi șoaptele apelor. 

Lumea care trăește cu datinele bătrânești, 
cu portul ei propriu, cu obiceiurile ei deo- 
sebite de ale noastre, cu glumele și veselia, 
ei la nuntă, cu închinatul păharelor cum e 
felul din bătrâni, cu jocul lin, în care se 
prind de mâni și se desprind şi bat pămân- 
tul în tact ușor, joc deosebit de jocurile 
orășenilor, până și la moarte cu alte de- 
prinderi decât ale noastre, cu bocelile, cu jă- 
lirile celor rămaşi, cu mângâierea, celor cerniţi. 

Şi această lume, atât de deosebită, are 
totuși simțirile noastre cele mai adânci. Pier- 
dută pe gânduri stă muma și toarce, iar 
firul i se rupe, fusul îi cade, și în ochii ei 
se răsfrânge icoana copilului plecat de mult 
de acasă. 

Turburat, de dragoste, flăcăul e gata mai 
bine să aprindă tot satul, decât să se des- 
bere de cea pe care o iubește. 

Nebun de gelozie, pleacă recrutul și-și lasă 
nevasta tânără în seama frate-său, și-l în- 
deamnă să zugrume ca pe o fiară pe cel 
ce so apropia în fapt de seară de dânsa. 

Până şi cochetăria fetei tinere, care, la 
oglindă, își pune în cap năframa și se miră 
ce fată frumoasă are mama... 

Dar să luăm seama şi să nu ne prea în- 
credem în această asămănare. Firea a ră- 
mas primitivă, și, când mânia se aprinde pu- 
ternică în inima ţăranului, cu greu vei mai 
potoli pornirile neînfrânate. Nu e bine să 
îngreui prea mult birul, nici să năsprești 
peste fire claca, căci atunci i se turbură, 
ochii, își ridică pumnii și blastămă, strânge 
voinicii în codru și cântă cântecul haiduciei. 

Și, dacă le rabdă toate pentru că vor pă- 
mânt, şi lăcomia celor mari, și despreţul lor, 
și bătaia lor, să te ferească Domnul Sfânt 
când or vrea sânge, nu pământ. Căci, dacă, 
firea lumilor e chipul tirăniei și legea ei stă 
în înlănţuirea unui şir de nedreptăţi, „adesea 
prin nedreptate cel slab se face treaz, şi băr- 
baţii cei mai fricoşi se prefac în viteji ca 
să dea toate schimbării“. 

De sigur, cu greu vor ajunge vre-odată, 
oamenii idealul lor de dreptate. Adesea omul 
e înşelat în toate câte crede. „A lui e nu- 
„mai mergerea mereu spre ţintă, dar ţinta 
„niciodată nu-i a lui. Şi toate câte le pun 
„în gând sunt numai un vis. Dumnezeu ne 
„poartă în voia lui“. 

Aceasta, este concluziunea poetului insti- 
gator, aceasta este și credința ţăranului. 

12 Aprilie 1907. 

După cât se pare, sa făcut fuziunea tu- 
turor elementelor partidului conservator. 

Este adevărat că în realitate nimeni nu 
ştie nimic de fuziune, dar ea sa făcut. Clu- 
burile nu sau adunat, comitetele executive 
nici nau tost convocate, gazetele oficioase 
ale celor două fracțiuni conservatoare nu 
suflă un cuvânt, „întru cât fuziunea partidului 
conservator care zice că Sar proiectă, nu a 
luat încă fiinţă“... aşa scrie Conservatorul 
de aseară, şi, cu toate acestea, fuziunea sa 
tăcut. 

Dar bine, se poate zice, cum sa făcut dacă 
na luat încă ființă? Dumneata nu pricepi ; 
nici eu nu pricep. Dar ce nevoie să price- 
pem? Am văzut o sută de oameni ieri cari 
nici ei nu pricepeau, dar erau mulţumiţi. 
Dădeau din umeri și râdeau. De ce n'am râde 
și noi? hâsul e o stare sănătoasă care va 
face bine partidului conservator, cam gârbovit. 

Și apoi un întreg partid care râde, şi râde 

în nişte momente aşa de grele pentru ţară, 
devine un fapt interesant. 

Râsul e contagios. Dacă râde partidul 
conservator, se poate întâmplă să râdă mâne 
toată ţara. 

Dar de ce râde partidul conservator? Râde 
de fuziunea care sa făcut. De această fu- 
ziune care sa făcut, dar care na luat ființă; 
virtuală, dar nu efectivă, cum a zis ieri un 
ilustru fruntaș al partidului. De această fu- 
ziune care eun secret pentru toți și de care 
a vorbit toată lumea. Pentru care nimeni 
n’a fost consultat și care leagă pe toţi. Care, 
născută, în convorbiri ascunse, are modestia 
de-a nu se arătă brusc la lumină. 

De această fuziune care răstoarnă, printr'o 
putere nevăzută, unele măriri şi înalță pe 
altele în strălucirea slavei; care schimbă, 
șefii prin revoluţiuni de palat, fără ştirea 
partizanilor; care întruneşte pe fruntaşi îm- 
prejurul aceluiaşi conducător, fără să li deă, 
aceiaşi direcţiune,; în care membrii grupărilor 
opuse se unesc, fără să-și deă mâna și pe 
când continuă a se atacă. 

În care o ideie comună, o soluţiune dreaptă 
a celei mai mari chestiuni sociale nu po- 
tolește resentimentele şi nu aduce acordul 
inimilor. Care seamănă mai mult a coaliţiune 
de interese decât reorganizare de partid. Care 
na reușit decât după desbateri pătimașe în 

care sa discutat, nu puterea principiilor, ci 
influenţa, persoanelor. Şi care tocmai de aceia, 
continuă a pluti în aer, fără a luă ființă. 

Păstrăm o nădejde. Sunt în fruntea par- 
tidului conservator individualităţi puternice 
în care simţi că tresare o viaţă de idei 
înalte. 

Soarta pare că dă astăzi unuia dintre 
acești oameni conducerea partidului conser- 
vator. Am credință că se va produce întrîn- 
sul impulziunea iresistibilă care-l va con- 
strânge a îndeplini rolul său de agent al 
evoluţiunii. Ideia de bine pentru popor, care 
e în noi toţi, se va transformă prin el întrun 
curent de dragoste şi de înălţare a ţăranului 
român. 

13 Aprilie 1907. 

Pe marea furtunoasă, legănate de tala- 
zurile ei şi parcă îmbătate de zgomotul for- 
midabil al mărei, se văd nişte păsărele albe 
care se pierd aproape în spuma valurilor cari 
se sparg. 

Nu e în firea lor nimic fioros, nimic care 
să mărească impresiunea de groază ce ţi-o 
face marea înfuriat; nu ele au deslănțuit 
această putere uriașă, nu ele chiamă furtuna. 

Cei trei studenți basarabeni cari au fost 
aflaţi întrun sat răsculat din judeţul laşi, 
cari, prinși, au fost aduși între jandarmi 
la Bucureşti și închiși după porunca procu- 
rorului general, au deșteptat în mine amin- 
tirea acelor pasări ușoare care sembată 
de vuetul furtunei şi se leagănă pe valurile 
mărei înfuriate. 

Şi tot atât sunt de vinovaţi de răscoalele 
țărănești cei trei studenţi basarabeni, pe cât 
sunt de vinovate de furtună păsările mării. 

Dar, ce vreţi? E mult mai ușor să arunci 

Am primit acum câteva zile dela un prieten 
din Paris o scrisoare care, publicată, ar fi 
surprins pe mulți. 

Prietenul mieu este pictor și puţin poet. 
Această, explică de ce, scriindu-mi în mo- 
mentul când cetise în „Adevărul“ modul cum 
au fost executat, fără judecată, tatăl ingi- 
nerului Constantinescu, un bătrân de optzeci 
de ani, și alți șeptesprezece ţărani, de abia 
mai putea zări literele de plâns. 

Noi, cei de aci, am privit lucrurile cu mult 
mai multă, filosofie. De abia sau găsit două, 
jurnale care să vorbească de execuţiunile 
inutile. Cele mai multe au ignorat cu desă- 
vârșire aceste incidente fără importanţă ale 
unei revoluțiuni care tulburase preocupările 
de sport și combinaţiile de câştig ale noastre. 

Acum, în urmă, ni sa explicat chiar de 
ce am rămas noi indiferenți faţă de aceste 
orori. „Ne-am zis că ele erau urmarea ine- 
„Vitabilă a înfrângerii ţăranilor. De ar fi 


5 


www.dacoromanica.ro 


66 





„biruit ei, câți din noi nar fi căzut pe ne- 
„drept ?“. 

Mi se pare că aud raționamentul vaga- 
bondului din Cei doi Prieteni de Gorki. 

Furase unul din ei calul unui biet țăran 
şi cellalt, apucat de mustrare de cuget, îl 
îndeamnă să deà calul înnapoi : 

— „Mi-e milă de nenorocitul ăsta. E o 
ființă omenească... 

— „Se vede că ai suflet bun şi spirit de 
o copeică. O ființă omenească! Dar ce e 
un om pentru alt om? Când mo prinde, o 
să mă strivească,; îl prind eu, îl strivesc... 

Cam aşà raționăm și noi. De ne prindeau 
țăranii, când cu răscoala, ne striveau. Nu e 
niciun păcat că i-am strivit noi, fără jude- 
cată, când i-am prins. 

Ce concepție curioasă! Te miri când vezi 
cum gândesc cei din jurul tău. 

Se întâmplă adesea că trăiești aproape o 
viață întreagă fără să-ţi dai seamă de sen- 
timentele tale și de gândurile adevărate ale 
celor cari te înconjoară. Vegetăm întrun fel 
de întuneric în care nu deosebim nici scopul 
ce urmărim, nici motivele care ne fac să ne 
mişcăm. 

Dar iată că o nenorocire ne loveşte și, 
parcă, deodată se naşte în noi o lumină, 
mare. Și lucrurile şi oamenii ne apar cu 
totul altfel decât mai înnainte. Devenim 

conştienţi de noi înşine, ne dăm seama de 
sentimentele exacte ale celor din jurul nostru, 
pricepem ce eră artificial în viața de până 
atunci şi încetează mersul, la întâmplare, în 
întuneric. 

hevoluţiunea țărănească prin care am 
trecut a deşteptat în mulţi conștiința și ju- 
decata. Atâtea focuri aprinse, atâtea morți 
tragice nu vor lăsa în urma lor numai ruine 
înegrite şi căminuri pustii. Atâta putere nu 
se va pierde în întuneric, o scânteie va izbucni, 
şi lumina se va face în multe spirite. Vom 
pricepe fatalitatea răscoalei, în ignoranța, în 
suferinţa, în dorul de o viață mai bună a 
ţăranului, în egoismul, în nepăsarea, în or- 
birea noastră, inconștientă faţă de el. 

Şi conștiința care sa deşteptat în noi va 
aveă destulă putere pentru a ne hotări la 
lucru și a ne feri de o resemnare care, în 
împrejurările de azi, ar fi părăsirea vieţei 
noastre morale în profitul egoismului rece 
şi calculator al altora. 


17 Aprilie 1907. 


zi 


www.dacoromanica.ro 


MÂNGÂIERE 


+o 


Acuzat de nihilism, un scriitor rus, Dos- 
toievschi, fu aruncat acum vre-o treizeci de 
ani în închisoarea Sf. Petru și Pavel și osân- 
dit la moarte. El ascultă în liniște pronun- 
tarea sentinței și, când fu adus împreună cu 
alți condamnaţi pe piaţa Semenov ca să fie 
împușcat, Dostoievschi, de şi cuprins de o 
emoţiune puternică, rămase stăpân pe sine 
și cu mintea limpede. 

Legat de stâlp, el privea în faţa lui sol- 
dații și aștepta moartea sigură. Dar, în- 
nainte de ase comanda „foc!“, sosi un or- 
din de iertare, şi supliciul fu întrerupt. 
Unul din osândiţi, Grigoriev, când fu deslegat 
dela stâlp, eră nebun. 

Dostoievschi, care eră scriitor, a povestit 
mai în urmă sentimentele prin care treci 
în astfel de momente, şi în care durerea 
cea mai mare stă în certitudinea absolută, 
că peste „un ceas, apoi peste zece minute, 
„apoi peste o jumătate de minut, apoi într'o 

„clipă, sufletul va sbură din trup şi că nu 
„vei mai fi un om, și că aceasta e sigur; 
„principalul este că e sigur“. 

Şi mă gândiam, când ceteam acestea, câţi 
nau trecut, acum în urmă, în țara noastră 
prin aceste momente chinuitoare, acuzaţi și 
dânşii, pe drept ori pe nedrept, de răsvrătire 
și de anarhie. Au avut și dânşii, caşi Dos- 
toievschi, acea certitudine absolută, că peste 
un minut, peste o clipă, nu vor mai fi; cu 
această, deosebire că pentru dânşii această, 
certitudine sa împlinit, iar pentru Dosto- 
ievschi, nu. 

Printre cei executaţi au fost și nevinovaţi. 

Urmașii lor au avut săptămâna aceasta 
o mângâiere. Ei au putut află la biserică, 
din Evanghelie, cum a fost judecat, cum a 
fost biciuit, cum a fost răstignit Hristos. 

Acest simbol, în care se rezumă întreaga, 
religiune creştină a fiului lui Dumnezeu, 
osândit la moartea cea mai josnică, răstig- 
nit pe cruce și batjocorit, și care este fă- 
găduință de fericire pentru cel ce sufere şi 
moare pe nedrept, a trebuit să mângâie pe 
mulți din acești nenorociţi. 

Dar noi unde vom află mângâiere? — 
dăci nu asupra armatei, instrument orb al 
luptelor dintre noi, ci asupra noastră cade 
răspunderea. execuțiilor nedrepte. 

Țăranii s'au sculat pentru ceia ce credeau 

dânşii că este un adevăr, dreptul lor la pă- 
mânt și la o viaţă mai bună. Vom face 
noi ca Pilat? Vom zice: unde e adevărul? 
Şi vom continuă a trăi nepăsători de ne- 
dreptate ? 

Au trecut vremurile când oamenii puteau 
tăi indiferenți de inichităţile ce-i înconjoară. 
Simţim că nedreptatea socială nu e ab- 
solut necesară. Că avem o parte de răs- 
pundere în sărăcia, în munca fără nădejde, 
și înjosirea morală care resultă, dintr însa. 

Şi, dacă, de multe ori, vedem că nu știm 
să facem binele, pricepem însă că suntem 
datori să încercăm să-l facem. Şi că, ori- 
câte decepțiuni ne așteaptă, numai această, 
sforțare poate să dea demnitate existenţei 
noastre. 


22 Aprilie 1907. 

În unele cercuri domneste o stare de sen- 
timent îngrijitoare. Oamenii, în imaginațiunea 
lor aprinsă, văd ordinea în Stat amenințată, 
și se simt chemaţi a fi apărătorii ei curagioși. 
Și ordinea, este, în mintea lor, starea, de azi, 
cu abuzurile ei, cu inichităţile ei dovedite. 
Această, stare de lucruri trebuie păstrată, ea 
este intangibilă, este sfântă. A te atinge de 
dânsa este o crimă, a o criticà, un atentat. 
De vezi nedreptăţile alcătuirii de azi, devii 
suspect, de îndrăznești să le arăţi și al- 
tora, eşti un revoluționar primejdios. Tara 
e plină de instigatori. Să se purifice ţara de 
oamenii și de ideile revoluţionare. Cum să 
se purifice ţara de acești impuri? Ziarul din 
care am citat fraza de mai sus nu ni-o 
spune. Eu cunosc un mijloc, și-l recomand 
celor cu bunăvoință. Există în Rusia o ligă 
„a patrioţilor sau a adevăraţilor Ruși“. Acești 
patrioţi, ca să-și vindece ţara de otrava re- 
voluțiunii, au urzit planul de-a nimici pe 

toți Ruşii cei falși. O alcătuire admirabilă, 
capabilă, cum ziceă Comisarov, jandarmul, 
să li organizeze un pogrom după plac, ca 
să suprimi zece oameni sau zece mii de oa- 
meni. 

Evident, va fi greu să atingi la noi în 
țară această perfecțiune. Dar sufletele cura- 
gioase nu trebuie să piarză uşor nădejdea. 
În cele mari, şi a încercă, este un merit. De 
ce nu am încercă să suprimăm pe toţi Ro- 
mâmnii cei falși? Ar fi o adevărată purificare 
a ţării, așa cum o doresc cei bine cugetători. 

E adevărat că sunt oameni sceptici, cari 
cred că o astfel de purificare n'ar fi de niciun 
folos. 

În locul publiciştilor, poeţilor, profesorilor 
suprimaţi ar veni alții și mai hotăriţi. După 
cum, de nu se va face dreptate, în locul tă- 
ranilor împuşcaţi se vor sculà alții şi mai 
îndârjiți. Oamenii aceștia sunt de părere că 
urmăririle, închisoarea, chiar și gloanţele nu 
schimbă nimic, nici nu pot să oprească 
mersul înainte al unui popor. Acesta, urmează, 
un fel de linie trasă mai dinainte, e supus 
unui determinism riguros și, după cum nu 
poţi să întorci un râu spre izvorul său, tot 
așa nu poţi să readuci un popor liber la 
supunerea, vremilor trecute. 

Tânguielile celor ce-şi văd visurile de reac- 
țiune dispărând ca o ceaţă uşoară la lu- 

mina, soarelui, ne lasă absolut reci, iar ame- 
nințările ne apar ca niște rodomontade in- 
ofensive, care sunt destinate să, puie o notă, 
veselă, în împrejurările triste prin care trece 
tara. 

26 April 1907. 

Guvernul pare decis a dă lupta electorală, 
nu pe baza unui program precis de reforme 
agrare, ci pe temeiul numai al manifestului 
regal. 

Dar ce luptă se poate dă împrejurul unui 
manifest, ale cărui făgăduieli au fost întărite 
de asentimentul ambelor partide de guver- 
nământ ? 

De o conlucrare, nu de o luptă poate fi 
vorba. 

Şi, după cum partidul conservator a pro- 
mis guvernului, într'o ședință istorică, con- 
cursul său, fără vre-o rezervă mintală, tot 
astfel, de sigur, guvernul liberal se va bucură, 
mai mult decât se va îngriji, de cumvă con- 
servatorii vor întra numeroşi în viitoarea 
Cameră. 

Trăim în timpuri în adevăr idilice. $i, 
întru cât diferențele de păreri au dispărut 
dintre noi şi toți suntem cuprinși de o dra- 
goste adâncă pentru ţară, chestiunile de per- 


www.dacoromanica.ro 


75 





soane nu mai au nicio importanță, şi ne 
putem aștepta la zile de pace și de linişte. 

E adevărat că întrun jurnal conservator 
oarecare sa vorbit, zilele trecute, de o luptă 
crâncenă și desperată, de o revoltă groaznică 
și sângeroasă, care va aveă loc cu prilejul 
și din cauza alegerilor viitoare. Dar a te în- 
griji prea mult de astfel de prevestiri, este 
a nu-ți dă seama de starea de turburare ce 
mișcările populare provoacă în unele suflete 
și a atribui unor păreri izolate o importanță, 
ce de sigur, în momente liniștite, nu-și atribuie 
singure. 

În unele cercuri se precizează şi forma 
ce va luă în viitor conlucrarea partidelor 
istorice la realizarea reformelor agrare. Ar 
fi vorba de o comisiune mixtă, compusă din 
liberali și conservatori, care, după alegerea 
Corpurilor Legiuitoare, să fie chemată să deă 
o întrupare în proiecte de legi făgăduielilor 
cuprinse în manifest. 

Asupra putinței alcătuirii unei astfel de 
comisiuni, asupra rezultatelor practice ce 
dezbaterile ei ar puteă să deă, sunt mulţi 
cari păstrează o îndoială, adâncă. 

Alții, şi mai sceptici, cred că oamenii 
noștri sar învoi, dar se tem ca nu cumva 
făgăduelile date în manifest să nu dispară 
în această învoială. 

Noi ne mulţumim să constatăm că este 

vorba încă odată să se facă ceva pentru 
țărani fără de ţărani și fără să se ţie de 
loc seamă de gândurile, de sentimentele, de 
mentalitatea, lor. 

Încă, odată, țăranul vreă pământ și speră 
pământ. Manifestul regal a însemnat pentru 
el o făgăduință de pământ. lar în inten- 
ţiunile clasei conducătoare apare, din ce în 
ce mai mult, voința de a refuză, pe cât cu 
putință, pământul de care țăranul are nevoie 
şi pe care îl cere, 

Sunt două, stări sufleteşti deosebite, aproape 
opuse. Din ele pot naște uşor tendințe duş- 
mane și, poate, conflicte violente. 

Să băgăm de seamă. Nu e vorba să ne 
împăcăm numai între noi, liberali şi conser- 
vatori. E vorba mai cu seamă să împăcăm 
pe ţărani. Şi ţăranului îi trebuie pământ şi 
învoieli drepte. Să sperăm că le va aveă. 

27 Aprilie 1907. 

Se judecă acum câți-va ani, la Paris, pro- 
cesul anarhistului Vaillant. 

— „Care sunt scrierile care te-au excitat 
„mai mult? Ce autori ţi-au aprins energia 
„distructivă?“ —, întreabă prezidentul Curţii 
cu juraţi pe acuzat. lar acesta răspunse: 
„Proudhon, Spencer, Flaubert, Hugo, Rous- 
seau, Voltaire“. 

Sumprinderea a fost generală, iar decep- 
țiunea prezidentului vizibilă. 

Mi-am adus aminte de acest fapt când 
am citit eri o scrisoare a generalului Manu, 
prin care se acuză din noŭ preoţii şi învă- 
țătorii de ațâțarea la răscoalele ţărăneşti. 

Învăţătorii şi preoţii de sat sunt tot asa. 
de vinovaţi de răscoalele țărănești, cum erau 
Victor Hugo și Gustave Flaubert culpabili 
de ideile anarhice ale lui Vaillant. Gene- 
ralul Manu, care recunoaște că „drepturile 
„populaţiunei rurale trebuiesc apărate în con- 
„tra funcţionarilor proprietarilor sau aren- 
„dașilor abuzivi, că starea ei materială tre- 

„buie îndreptată“, dă, singur d-sa cauzele ade- 
vărate ale răscoalei, care au fost miseria şi 
opresiunea. 

Ce e nevoie de instigatori, când ai lipsa şi 
nedreptatea ? 

Îndemnul la răscoală nu e în cărți. Îl 
pui tu singur în cartea ce cetești, când ești 
victima unei asupriri, sau când mizeria ţi-a, 
întunecat judecata. 

Nu se răsfrânge cerul la fel în valurile 
răscolite de vînturi puternice și în suprafața 
fină, a mării liniștite. Întreabă-te cu ce su- 
flet ceteşte fiecare o poezie, dacă vrei să 
ştii ce emoţiuni deşteaptă întrînsul. Nu cartea, 
e de vină, dacă cel flămînd are alte idei decât 
eel. sătul. E curios, dar e adevărat: oame- 
nilor săraci li e foame. Și lie foame în 
toate zilele; și li e foame și lor și femeilor 
for și copiilor lor. 

Evident, nu e vina noastră dacă nau ce 
mâncă. Dar adesea nu e nici vina lor. Și, 
dacă recunosc că noi dăm ţăranului pilda 
tuturor virtuţilor, nu pot însă să nu măr- 
turisese că până acum nu i-am dat exem- 
plul virtuţii de a trăi fără a mâncă. 

Mai recunosc că ţăranul nu ne apreciază, 
în destul. El nu pricepe înnălțimea cugetă- 
rilor noastre, nici nu se arată destul de 
mişcat de generozitatea sentimentelor noastre 
față de el. 

Dar ce vreți? E greu turmei să-și dea 
seamă de bunătatea păstorului care, cum 
zice Voltaire, numai o tunde regulat, dar de 
lupi nu o apără. Căci, dacă d-nul general 
Manu recunoaște că țăranii nau fost apă- 
raţi în contra funcţionarilor, proprietarilor şi 
arendaşilor abuzivi, nu poate să conteste 
d-sa, fost ministru de finanțe, că au plătit 
destule dări către Stat. 

Toate acestea le spun, nu că aş găsi că 
d-nul general Manu sa arătat nedrept cu 
țăranii în scrisoarea sa. Din contra, pentru 
țărani generalul are cuvinte calde și pline 
de blândeță, și ar fi o nedreptate din partea 
mea, față de d-sa dacă naș recunoaşte că, 
atunci când declară că îmbunătăţirea soartei 
ţăranului nu e numai o obligaţiune de partid 
ci o îndatorire care revine tuturor oame- 
nilor politici, se arată adevărat om de Stat 
și patriot înțelept. Tineam însă să relevez 
ceia, ce cred că este o eroare: acuzarea că 
învățătorii și preoţii sunt instigatorii răs- 
coalelor țărănești. 

Este o datorie pentru toți ca, în chesti- 
unea, revoltei agrare, să ne afirmăm și să ne 
precizăm fără, încunjur părerile şi credințele 
noastre. 

31 April 1907. 

Un prieten mi-a atras atențiunea asupra 
următorului fapt: 

Se discuta, acum câtva timp, în Parla- 
mentul Englez un proiect de lege, chemat 
să reglementeze raporturile dintre proprie- 
tarii mari şi țăranii arendași de pământ din 
Scoţia. Legea, prezentată de partidul liberal, 
aveă un caracter hotărît de intervenire a 
Statului în regularea acestor raporturi. Dis- 
cuțiunea care a urmat asupra proiectului și 
la care a luat parte şi șeful conservatorilor, 
Balfour, este caracteristica spiritului englez. 
Nu fraze, nici invocaţiuni de principii, nici 
o învinuire că se atacă principiul proprie- 
tății: ci numai obiecţiuni practice asupra 
modului și putinței aplicării legii. Legea a 
trecut. 

Fără să vrei, te întorci cu gândul la cele 
ce se petrec la noi. Sunt de abià câteva 
săptămâni de când o răscoală sângeroasă, 
a dovedit cât e de șubredă viața noastră 

de Stat. Avem impresiunea că milioanele 
de-tțerani, de și înfrânți, stau ostili în fața 
noastră, despărțiți de noi prin neîncredere şi 
ură, nu grupați împrejurul nostru. Intre această 
masă imensă, întunecată și violentă, gata a 
se tulbura din nou la cel dintâiu vânt pro- 
tivnic, şi între infima minoritate a stăpâni- 
torilor, o clasă de funcţionari, trimeși de la 
centru ca să strângă dările și să ție oa- 
menii în ascultare, cari se simt printre oa- 
menii de la țară străini, şi ca străini sunt 
socotiți şi de ţerani, și cari nu se bucură 
decât de autoritatea funcţiunei lor, fiindcă, 
foarte adesea, ca oameni, nu pot aveă nicio 
autoritate. 

Simțim că o astfel de organizațiune nu 
poate aveă nicio trăinicie. Ne dăm seama 
de unele nedreptăţi sociale şi am vrea să 
le înlăturăm. Dar de câtva timp ne lovim 
de o opozițiune curioasă. O opoziţiune de 
vorbe şi de frase. Cuvântul „socialist“ a 
devenit o adevărată sperietoare. Reformele 
propuse sunt mai dinainte condamnate ca 
„socialiste“. Dar ce este socialismul? Este 
recunoaşterea necesităţii de a rezolvă, prin 
intervențiunea directă a legii, sau a Statului, 
problemele sociale. Această necesitate pen- 
tru prima oară, acum, se recunoaște în Ro- 
mânia” Dar conservatorii germani, cari cei 
dintâiu au atacat „mammonismul“ și cari au 

vorbit atât de tare de abuzurile „capitalis- 
mului“ nu făceau socialism? Dar oare Bis- 
mark, când a făcut faimoasele lui legi pen- 
tru asigurarea obligatorie a muncitorilor, na 
făcut socialism, în înţelesul intervenirii di- 
recte a Statului pentru a deslega, în favoarea, 
celor asupriți a unei probleme sociale ? 

A trecut vremea, când oamenii se speriau 
de vorbe. Celor ce cred că a invocă ac- 
iunea Statului pentru a reglementă rapor- 
turile dintre ţărani și proprietari este a face 
socialism, le recomand să citească urmă- 
toarele paragrafe dintro lege veche, Preus- 
sisches allgemeine  Landrecht, promulgată şi 
aplicată pe vremuri când nici măcar cuvân- 
tul socialist nu eră inventat: 

§$. I Titlul XIX: Statul trebuie să procure 
hrana, şi întreținerea, cetăţenilor cari nu și-o 
pot procura singuri, sau cari nu o pot do- 
pândi de la aceia cari sunt, prin lege, obli- 
gaţi să le-o dea. — $. 2. Celor cari nu gă- 
sesc de lucru, li se va da să muncească în 
raport cu puterile şi aptitudinile lor. — $. 6. 
Statul are dreptul și este obligat să înființeze 
înstituțiuni, prin mijlocul cărora lipsa unora 
și prodigalitatea celorlalti să fie de o potrivă 
împiedecate. 

3 Maiu 1907. 

De câtva timp, devine din ce în ce mai 
greu să vorbeşti de chestiunea ţărănească 
şi să iei apărarea sătenilor. Cu prietenii cei 
mai buni, dacă stai de vorbă, chiar de-ți 
dau dreptate asupra mizeriei de la țară, tot 
parcă se simt jenați că prea stărueşti mult 
asupra sărăciei şi exploatării ţăranilor, je- 
naţi pentru tine că nu vezi că te încăpă- 
țânezi de geaba să aperi o cauză dreaptă, 
poate, dar care nu se poate câştigă. Cum 
nu vezi că faci o prostie şi, de!, te faci şi 
de râs, stăruind să vorbesti întruna de lipsa 
din casa săteanului și de sila ce i se face 
la munca câmpului, când sa stins răscoala 
țărănească de atâta timp, şi e vreme să 
ne mai gândim şi la altele. Şi ai sentimen- 
tul că plictiseşti oamenii, că le devii supă- 
rător. Căt despre folosul ce aduci cauzei, e 
așă de problematic... Nar fi oare mai cu- 
minte să urmez sfatul unui prieten, care-mi 
ziceă ieri: „Las-o dracului de chestie țără- 
„nească, și mai scrie şi tu altceva“. 

Erà să mă hotărăsc. Dar se vede că nam 
noroc. Mi-a căzut în mână Manifestul Gu- 
vernului de la 12 Martie 1907 și, printre 
altele, am cetit întrînsul: „Măsurarea dreaptă. 
„a pământurilor date în învoieli și răfuirea. 
„cinstită a socotelelor agricole vor fi supra- 
„veghiate, pedepsindu-se cu cea mai mare 
„asprime măsurile şi răfuielile falşe“. 

Am rămas pe gânduri şi mi-am adus 
aminte scena din Cameră, când d. Costinescu 
a afirmat că e înșelat ţăranul la măsură- 
toare. Sa sculat atunci violent d. Barbu Ca- 
targiu și l-a apostrofat, imputându-i că ge- 
neralizează cazuri izolate ca să înegrească, 
pe proprietari și pe arendaşi. D. Costinescu 
a surâs cu ironie și a tăcut. 

Dar după d-sa sa urcat la tribună d. 
Nicu Filipescu, şi d. Filipescu, care cultivă 
singur şi vorbește ca un om priceput în ale 
vieţii dela ţară, a făcut o mărturisire extra- 
ordinară: ne-a spus că aşă e de întins și de 
înrădăcinat obiceiul de a înșelă pe ţăran la, 
măsurătoare, încât proprietarul e silit să 
privegheze de aproape şi adesea să pedep- 
sească aspru, pe chiar oamenii săi, pentru 
măsurătoare falșă. Erau în Cameră mulţi pro- 
prietari şi arendaşi: n'a protestat nimeni. Am 
plecat capul cu toţii, şi noi cari n'avem 
moșii, căci am simțit că o parte din răs- 

pundere, într'o nedreptate așă de mare, cade 
şi asupra noastră. 

lar acum Guvernul făgăduiește, în numele 
M. S. Regelui, că se va tace dreptate, că nu 
se va mai măsură, falș. 

Am auzit pe mulţi imputând Guvernului 
că sa grăbit cu Manifestul. Că s'a făgăduit 
prea mult. Că țăranul așteaptă acum împli- 
nirea făgăduințelor, și că aci stă marea pri- 
mejdie a viitorului. 

Eu zic că Guvernul nu sa grăbit îndestul 
cu legile. Legile de îndreptare trebuiau aduse 
îndată după potolirea răscoalei. Ele ar fi astăzi 
votate şi nimeni nu sar mai află acum care 
să pretindă că: „Guvernul sa grăbit cu Ma- 
nifestul “. 

4 Maiu 1907. 

Sunt acum aproape două zeci de ani, 
Tara noastră a fost bântuită, de o răscoală, 
țărănească 

Revolta a izbucnit la 21 Martie 1888, pe 
vremea Ministeriului loan Brătianu, în târgul 
Urziceni din districtul Ialomița. Subprefectul, 
primarul, notarul fură maltratați de răscu- 
laţi, legaţi și închişi. Un escadron de ca- 
valerie a reușit să restabilească, o ordine 
aparentă, chiar în seara aceleiaşi zile. 

După două zile în urmă, la 23 Martie a. 
căzut lon Brătianu și a fost înlocuit prin- 
trun Ministeriu Rosetti-Carp. 

Deși dezordinile din Urziceni păreau po- 
litice, mișcarea de revoltă se întinsese totuși 
răpede in satele din prejur, Manasia, Dridu, 
Jilavele, Sălciile, Gârbovii. În ziua de 1-iti 
April răscoala cuprinde regiunea Ferbinpi, 
din apropiere de Capitală, trece la Afumaţi, 
se întinde în regiunea din sudul Bucureștilor, 
la Jilava, Vidra, Obedeni, se ramifică până, 

în satele Domnești-Sârbi şi Clinceni spre Apus 
până la Ciocănești, Ghergani şi Conţești spre 
Nord-Vest, cuprinde Perișul, Cociocul şi Tân- 
căbesti la Nord, și închide astfel Capitala, 
țării întrun cerc întins de foc și de pus- 
tiire. 

Ca și în ul ima răscoală, țăranii armaţi 
cu topoare, cu coase, cu furci pornesc în 
nase mari spre Bucureşti, și tulburarea cu- 
prinde Capitala. Și atunci, ca şi acum în 
urmă, răscoala nu poate fi potolită decât 
cu armata. 

La 1888 ca și la 1907 țăranul sa res- 
culat, cerând pământ și învoieli mai ome- 
nești. 

Şi astăzi, ca şi la 1888, clasa dirigentă 
sa împărţit în două tabere dușmane pe 
chestiunea țărănească. Unii, cari susțin că 
nu mizeria a îndemnat țăranii la revoltă, ci 
instigatorii; alții, cari cred că obârşia răs- 
coalei e în lipsa și nedreptatea dela sate. 
Singura deosebire între 1907 și 1888 este 
că rolurile sau schimbat. Cei cari susțineau 
atunci că instrucția cauzei e ţinută în loc 
de o influenţă ocultă, pentru a nu descurcă 
„iţele“ şi a nu se dovedi „instigatorii“, cred 
astăzi în mizeria ţăranului, iar cei ce ve- 
deau altă dată această mizerie, nu mai cred 
astăzi decât în uneltiri criminale, care au 
scos din fire pe lesne-crezătorul sătean. 

Țăranul a rămas același: revendicările lui 
sunt astăzi revendicările dela 1888. De ce 
noi ne-am schimbat? Să fie oare adevărat 
că rolurile sa intervertit, fiindcă situaţiu- 
nile sunt schimbate? La 1888 erau libe- 
ralii în opoziţie și junimiştii la guvern. As- 
tăzi conservatorii sunt căzuţi dela putere și 
țara e cârmuită de liberali. Să fie aici ex- 
plicarea schimbării desăvârșite a părerilor 
noastre? Partidele noastre au ele opiniuni 
de opozițiune şi opiniuni de guvern pe care 
le îmbracă după împrejurări? Nu-mi vine să 
cred! 

6 Maiŭ 1907. 

Am asistat ieri la un debut. 

Debutul unui tânăr „high-life“ pe arena 
presei, mai interesant și mai reușit decât 
al oricării actrițe la modă. 

D'inaintea unui Salon aristocratic, plin de 
viaţă și de animația râsetelor și ochirilor 
discrete, tânărul a apărut în Pierrot. Cu un 
surâs mulțumit întrun cap de ipsos, purtând 
tradiționala perucă piramidală, cu un costum 
alb ca varul pe care două pete mari, negre, 
înfățișau adevărate simboluri, o bufniţă şi 
un păiajin colosal; sa prezintat tânărul în 
mijlocul unui murmur de admiraţiune bine- 
voitoare. Cu un gest nobil, el a arătat pu- 
plicului câteva fraze de-ale mele, le-a aruncat 
în aier cu repeziciune, le-a prins în mâni, 
în ceafă, pe umeri. Le-a imprimat apoi o 
vie mișcare rotativă, ca unei umbrele, şi-a 
făcut cu ele pe vârful nasului ocolul sălii. 
În fine, în mijlocul unui entuziasm delirant, 
le-a aruncat în aer, sa dat peste cap de 

mai multe ori şi le-a prins din rou în dinţi, 
mainte ca ele să fi atins pământul. 

Cu un salut corect, însoțit de aclamaţiu- 
nile publicului distins, sa retras tânărul. 

În acest timp pătrunsese în sală, tăcut; 
și întunecat, un om înalt, palid și slab. Un 
adevărat uriaş în zdrenţe și plin de praf. 
Omul sa așezat, obosit, la o masă. El a 
aruncat o privire indiferentă în jurul lui. 
Adunarea de elită, în care se află din întâm- 
plare, păreă că nu-i impune. Contorsiunile 
clownului de pe scenă îl mirau, fără să-l 
înveselească. Supt povara unor amintiri du- 
reroase, omul a căzut pe gânduri şi nu sa 
mai îngrijit de cei din sală. lar aceștia, când 
au prins de veste de prezența lui printre 
dânşii, au fost cuprinși de o frică, neînțe- 
leasă și, palizi, pe furiș, fără zgomot, au 
dispărut. 

Mam apropiat de omul în zdrențe și am 
stat de vorbă cu dânsul. Mi-a povestit de 
o revoluţiune recentă și mi-a arătat rana, 
abia închisă, a unor gloanţe de războiu. Şi 
în privirea-i rătăcită am văzut imaginea 
morții, căzută în drumul satului, beată de 
atâta sânge omenesc. Şi fiorul care-l scutură, 
pe dânsul ma cuprins și pe mine. Am revăzut: 
pietele colibe fără garduri, strânse împreju- 
rul unei biserici care începe să se fărâme, 

şi în care rugăciunea înghiață pe buzele: 
săracului. 

În lumina gândului mieu au prins viață 
muncitorii obosiţi, fără noroc, părăsiţi în în- 
tunerec, sleiți de puteri de atâtea încercări 
deșarte, care așteaptă de atâta vreme un 
ajutor care nu li vine de nicăeri, şi cari, în 
pustiul în care se simt pierduţi, n'aud decât. 
vântul de iarnă care șuieră în hornul fără 
foc. 

Oameni plini de frică, smeriţi, cari-și fac 
cruci şi tremură de ţipătul unei păsări, de 
umbra unui pom, de Iele și de stafi. Tăcuţi 
și neîncrezători, încăpăţinaţi și nedibaci, cari 
nu ne spun păsurile lor, ci ni le ascund, 
fiindcă se tem de noi, cari nu știu și nau 
putere să lupte cu răul și să-l învingă. 

Acestor oameni li s'a spus acum de curând. 
o vorbă bună. Şi noi, în Cameră, am întărit 
cu cuvântul nostru cuvântul Lui. Și suntem 
legaţi pe cinste să împlinim acest cuvânt.. 

Atât mai rău pentru cei cari cred că cu- 
vântul şi cinstea nu-i leagă! 

16 Maiu 1907. 

LUPTA ELECTORALĂ S'A SFÂRȘIT 


Clasele conducătoare au dat din nou pri- 
veliștea, acelei agitațiuni excesive, acelei exa- 
gerări de gest, acelei grosolănii de vorbă care 
te lasă întro incertitudine penibilă asupra 
realităţii culturii elitei noastre sociale. 

Conservatorii au fost bătuţi. Ai crede că 
şi-au pus toate silințele ca să fie bătuţi, 
atât de mult au intrigat unii contra altora, 
atât de mult sau atacat și sau ponegrit 
unii pe alții. Probabil, sunt încântați astăzi 
că silințile lor au fost încununate de suc- 
cesul dorit. 

Țara, care a asistat la un spectacol mai 
mult vesel, se întoarce, de sigur, liniștită la 
preocupările ei. Şi, fiindcă, după vorba lui 
Bismark, „toată politica nu face cât o 
sfeclă, “ ţara se preocupă de ploaie şi de se- 
cetă, de arătura întârziată și de grâul pe 
jumătate pierdut, de vitele fără pășune, de 
oamenii fără, pâne. 

Peste câteva zile se deschid Camerele. 

Spectacol de marionete sau Curte de 
dreptate? 

Lăcaş de judecată pentru cel tare, de 
adăpost şi de mângăiere pentru cel mic, sau 
scenă de teatru cu roluri distribuite mai 
dinainte, cu discursuri învăţate pe de rost, 
cu gesturi de actori mediocri? 

Poporul stă la uşă și așteaptă cu o gra- 
vitate de copil nefericit. Vom trece noi pe 
lângă dânsul cu privirea care nu zăreşte a 
omului ajuns, grăbiţi la treburile noastre, 
ferindu-ne cu grijă de un contact neelegant ? 

Vor continuă în Cameră acele lupte de 
persoane care agită partidele noastre, cam 
bătrâne, și ațâţă curiozitatea publicului, dar 
cari nu au decât importanţa unor mișcări 
de suprafaţă pe marea adâncă? 

Să așteptăm. Să împrumutăm dela ţăran 
puterea, lui de răbdare, dar şi tenacitatea. 
lui. Dacă, se răscoală une ori, mai adesea po- 
porul român nici nu se vaietă, nici nu ridică, 
glasul, nici nu turbură.uliţile cu strigătele lui. 
Dar la dreptul său nu renunță. Înfrânt, el îl 
cere cu mai multă învierșunare. Şi-l va aveă. 

Îl va aveă, căci ceia ce cere este dreptul 
lui la viaţă, şi de acest drept se vor frânge 
toate rezistenţele și toate dușmăniile. 

2 Iunie 1907, 


eill 

ÎNȚELEPCIUNE 

Sesiunea extraordinară a Camerei sa în- 
chis ieri. 

După o revoluțiune care a rămas ca sem- 
nul teribil, avertismentul hotărîtor al unei 
-tulburări organice adânci, nicio măsură nu 
sa luat, nicio reformă nu sa propus. 

Sa pronunțat, este adevărat, la închiderea 
“Camerei un discurs prin care prezidentul 
Consiliului de miniștri a făgăduit că se vor 
ținea, la toamnă, promisiunile date ţăranilor, 
în Martie, prin Manifestul regal. 

Această declaraţiune, adresată ţărănimii, 
sa făcut în faţa unei Camere din care lipsesc 
țăranii. 

Căci, semn caracteristic, țăranul a putut 
să facă o revoluțiune care a zguduit Statul 
român, dar nu poate fără voia ispravnicului 
să pătrundă în Cameră. 

Această putere nici chiar revoluțiunea nu 
i-a dat-o. Ea na desăvârșit măcar acea evo- 
luţiune legală, care să permită maselor exer- 

<ițiul unui drept, recunoscut lor de atâta 
vreme de Constituţia ţării, dreptul de a lua 
parte de fapt la cârmuirea Statului. 

Astfel, revoluţiunea ţărănească a rămas 
pănă astăzi simpla mișcare spontană de 
apărare a unui desnădăjduit. Un mijloc de 
răsbunare, poate, dar nu de liberare. 

Iar manifestul Regelui, acest consimţimânt 
al puterii publice la o schimbare dovedită, 
necesară, acest act de mărturisire, de con- 
ştiinţă, smuls întrun moment de primejdie, 
na avut nici măcar efectul de-a îngădui ġà- 
ranului să-și spuie el cuvântul la desbaterea 
reformelor ce i sau făgăduit, 

Țăranul aşteaptă. El așteaptă afară din 
Cameră. Să sperăm cu dânsul că cele fă- 
găduite i se vor da. 

Şi, cu toate acestea, mai important chiar 
decât a-i da ceia ce i-ai făgăduit, ar fi fost 
pentru dânsul, și. ar fi fost pentru țară, ca 
țăranul să fie adus în Cameră. 

Dacă e ca energia poporului să nu devie 
revoluţionară, trebuie ca ea să se cheltuia- 
scă, întro acţiune legală. 

Conştiinţa de clasă se întăreşte prin în- 
lăturarea de fapt a ţăranilor din Parlament. 
Ei sunt puşi astfel în situaţiunea curioasă 
de a aștepta tot binele lor de la acei pe 
cari îi socotesc, pe drept sau pe nedrept, 

de adversari ai lor, și în contra cărora sau 
răsculat ieri. 

Sentimentul că, şi politicește, ei atârnă 
tot de grația acelora, în a căror dependenţă, 
economică, trăiesc și de a căror asuprire se 
plâng, nu poate decât să-i amărască. 

Pe reaua voință a clasei dominante vor 
aruncă ţăranii neîndeplinirea așteptărilor lor, 
excluşi cum sunt de la facerea legilor, și 
în neputinţă, de a-și da seama de greutatea, 
problemei sociale ce au ridicat 

În tăcerea, în care sunt reduși, în izolarea, 
în care sunt lăsaţi, bănuielile își fac drum 
şi mânia se aprinde ușor. 

Câţi nu vor vedeă rea-voinţă în amână- 
rile continue, în cercetările prea amănunțite, 
în ezitările justificate, poate ? 

O solușiune grabnică, o hotărire energică, 
nu sunt și ele, în unele înprejurări, semnul 
celei mai mari înțelepciuni? 

16 lunie 1907. 

AMNESTIE 

Sunt oameni cari cred că revoluțiunea 
tărănească a servit la ceva: a dovedit că 
țărănimea poate uneori să facă mult rău. 

Şi, fiindcă nu respectăm decât pe cei de 
care ni e frică, țăranul a devenit respectabil. 

Din ziua în care teama a întrat în ini- 
mile noastre, am devenit accesibili înțelep- 
ciunii. 

lar înțelepciunea ni spune că e bine să 
dăm, sau să ne prefacem că dăm dreptate 
ţăranului. 

Înţelepciunea, nu dragostea. 

Este natural că dragostea noastră să o 
păstrăm pentru obiecte mai demne de dânsa. : 
pentru domnişoarele la modă, pentru cai, 
pentru câni. 

În timpul revoluţiei a fost un moment de 
panică inexplicabilă, când opereta nu mai 
aveă prinți şi când la Jockey nu mai găseai 
tovarăşi pentru bridge. 

E adevărat, că rămăsese resursa armatelor 

străine. Câte suveniruri plăcute nu deşteaptă 
ideia armatelor străine: serate strălucite, 
șampania în valuri, un flirt delicios... Dar ar- 
matele străine erau departe. 

Represiunea totuşi a reuşit. Tăcerea sa 
întins peste ţară. 

Din satele stărâmate de obuze au pornit 
spre orașe convoiurile țăranilor. Câţi nau 
rămas în drum ! 

Iar la oraș i-a așteptat justiţia imparțială. 

Aruncaţi în beciurile poliției, grămădiţi în 
camere strâmte și întunecoase, lăsaţi flă- 
mânzi adesea; bătuţi, uneori, cu biciul ca 
vitele; înfruntați cu vorbe de injurie, aceşti 
oameni, luaţi din nemărginirea câmpiilor, din 
aierul liber, au cunoscut toate înjosirile și 
suferințele pedepsei. 

ŞI, fiindcă sunt oameni, deși sunt țărani, 
cugetarea a rămas chinuitoare în mintea lor. 

Fiecare zi aduce pentru ei o grijă mai 
mult, un dor mai mare. Gândul femeii pă- 
răsite, a copiilor în sărăcie amărăște oarele 
lungi ale închisorii. 

Superstiţioși, ei așteaptă ca ursita să se 
împlinească. 

Tar în mintea noastră o indoială s'a născut. 
Ne întrebăm dacă n'ar fi mai drept, dacă 
n'ar fi mai bine ca ţăranii să fie iertați. 

Ce pedepsim în oamenii aceştia? Răscoala ? 

Dar răscoala nu se pedepseşte, răscoala se 
strivește, și ea a fost strivită. 

Vina lor nu este atât o vină individuală, 
cât este o vină colectivă. De spiritul mulțimii 
răsculate, de acea nebunie a poporului în 
revoltă erau cuprinși când au desăvârşit ac- 
tele vinovate de care sunt acuzați. 

lar astăzi inima lor se înclină supt po- 
vara, amintirii unor crime pe care nu le-au 
voit. Ei se simt victimele unei fatalităţi 
ale cării scopuri nu le pătrunde și dinain- 
tea căreia se cutremură. Izolați de ceilalți 
oameni prin greșeala lor, ei văd, neputin- 
cioși, cum se întinde nenorocirea asupra lor 
şi-i cuprinde. 

Nu se va înduioșa nimeni de atâta mi- 
zerie ? 

17 Iunie 1907. 

In sentimentul public se lămureşte de 
câtva timp o stare de nedumerire penibilă. 

Această stare e provocată de somnolența, 
de tăcerea, de inacțiunea guvernului în ches- 
tiunea ţărănească. 

Guvernul își ascunde gândurile, iar împre- 
jurările prin care trecem sunt așă de grele, 
încât sinceritatea, unei atitudini hotărâte este: 
prima datorie a zilei de azi. 

Avem credinţa că cugetul guvernului este: 
destul de înalt ca să-l poată mărturisi. 

Nu credem că-i va lipsi curajul de a pre- 
ciză în formule clare ceia ce a indicat numai 
în negura manifestului din Martie. 

Dar guvernul întârzie. Sar păreă că el 
ezitează a luă răspunderea. propriilor sale idei. 

Și cu toate acestea, e în conştiinţa noastră, 
a tuturor că a spune ce crezi în chestiunea, 
de azi, în chestiunea țărănească, e ceva ne- 
cesar demnităţii fiecăruia. 

Pentru guvern este o datorie, o datorie 
imediată, actuală, pe care nu o mai poate 
amână. 

Amânările, îndoielile, atitudinea dubioasă 
a unei tăceri, care începe să apese greu 
asupra ţărei întregi, nu poate decât să mic- 
șoreze guvernul. 

Țara vrea să știe ce l-a învăţat viaţa pe 
actualul guvern? Cu ce gânduri, cu ce ho- 
tărâri a eşit dânsul dintro revoluţie care eră 
să dărâme totul? Cu bocete de babă asupra 
anarhiei intelectuale şi morale? Cu atâta 
numai? 

Cum iea părintele pe copil de mână și-l 
fereşte de toate, așa trebue guvernul să con- 
ducă azi poporul român și să-l apere de ne- 
norocirile care-l pândesc. 

O voință care se clatină, o percepţiune 
nesigură a intereselor în joc, o evaluare 
greșită a forțelor în luptă, pot să aducă 
mâne un dezastru definitiv. 

Tăcerea care domnește la ţară nu e li- 
niște, nu e pace... Țăranul așteaptă... Aş- 
teaptă dreptatea ce i sa făgăduit. 

I-a făgăduit-o guvernul de azi, și țăranul 
a pus temeiu pe această făgăduială. 

Pe dânsa am pus temeiu și noi toți, câţi 
am promis guvernului concursul nostru întreg. 

Noi, cari ne-am plecat un moment cu groază 
pe prăpastia deschisă în care eră să se pră- 

bușească ţara, şi am măsurat adâncul ei, 
navem memoria așă de scurtă, nici mintea. 
așă de întunecată, încât să ne închipuim 
că primejdia a trecut. 


10 August 1907. 

Admir din ce în ce mai mult pe acei cari 
pot, privind mizeria imensei majorităţi a 
țării, să se dea de-o parte, să se despartă 
de ceilalți ca de o rasă impură de paria, 
și, afirmând contra celor mulţi dreptul lor 
deosebit și sfânt, să se izoleze într'o juisenţă, 
nepăsătoare. 

Ca zeii lui Epicur, indiferenți la nenoro- 
cirile omenești, simțindu-se de sigur de o 
rasă superioară, contestând celorlalţi o va- 
loare egală în dreptul social, ei își fac în 
viața țării o viaţă a lor, gata să zică ce- 
lorlalţi: nu sunteţi semenii noștri. 

Acea conștiință a solidarităţii sociale, acel 
lanț de aur al dragostei care caută să îm- 
brățișeze întreaga. omenire, acea comunitate 
de simtire care face patria, pe ei nu-i atinge 
şi nu-i leagă. 

Nepăsători ca natura indiferentă, privind 
cu o curiozitate mulțumită jocul fatal al fe- 
nomenelor economice, convinși de utilitatea 

mizeriei celor mulți pentru a asigură feri- 
cirea elitei, ei au sentimentul curios de mul- 
țumire al omului care priveşte de pe mal la 
corabia bătută, de valurile furioase ale mării. 

Orice restrângere a unei libertăţi care 
degenerează în spoliațiune ar fi o crimă, 
orice atingere a unui drept absolut de pro- 
prietate care, găsindu-şi în alcătuirea socială, 
originea şi garanţia sa, nu poate prin abuzul 
său să devie distructiv al societăţii, ar fi 
un sacrilegiu. 

Tari de drepturile lor, ei se izolează în- 
trînsele ca într'o cetăţuie și privesc de sus 
loviturile mulțimii neputincioase. 

Chestiunea socială, se reduce astfel pentru 
dânșii la o chestiune de forță. Și, fiindcă 
cunt cei mai tari, vor să continue a oprima. 

Dar chestiunea socială nu este o ches- 
tiune de forță, este mai înnainte de orice o 
chestiune morală. 

Este o chestiune morală prin sentimentul 
din care porneşte: sentimentul de solidari- 
tate care ne unește cu masele nenorocite şi 
sărace. 

O fericire care e numai a noastră, a câ- 
torva, și care se întemeiază pe mizeria, celor 
mulţi, ni-a devenit insuportabilă. Așa de in- 
suportabilă, că nu e om cu o cultură mai 
înnaltă, care, în mijlocul bucuriilor unei vieţi 
de lux, să nu fie tulburat de conștiința unui 

bielșug nemeritat față de lipsa adâncă din 
prejurul său. 

Nu e inimă mai ridicată care să nu simtă, 
mizeria, celorlalți ca o mustrare tăcută. 

Îar a rămânea, nepăsător faţă, de această, 
mizerie ar fi a justifică toate excesele celor 
tari. Nu ar fi numai a rămânea spectator, ci 
a deveni complice. 

Un fel de necesitate morală ne împinge, 
ne silește a interveni. 

De sigur, această intervenire, oricare ar fi 
măsurile materiale luate, va rămâneă ine- 
ficace cât timp gândurile și sentimentele 
claselor conducătoare nu se vor schimbă. 

De această prefacere a inimii celor tari 
atârnă liniștea, pacea socială, buna stare a 
țării. 

16 Octombre 1907. 

Guvernul continuă a păstrà o tăcere adâncă. 
asupra soluțiunilor ce e hotărât să deà che- 
stiunii țărănești. 

Publicul și presa încep să devie nerăb- 
dători. 

Nerăbdare justificată. 

Căci publicul are drept să ceară să nu 
fie surprins cu soluțiuni care parcă se sfiesc 
de lumina albă a zilei. Ne temem de vre-un 
monstru. Nu ne aşteptăm la vre-un tăt-fru- 
mos, dar ezitările Guvernului de a-și arătă, 
rodul ne dau de bănuit. 

Nici măcar o indicațiune cât de vagă, un 
cuvânt care-ţi scapă, o licărire slabă care-ţi 
îngăduie să zărești drumul prin care vom 
ieși din haosul acesta. 

Nu. Nimic. O discreţiune absolută. O tă- 
cere de mormânt. 

Partizanii Guvernului se învăluie întrun 
mutism misterios. 

Nu ştiu nimic sau nu vor să vorbească? 
De sigur, nu vor să fie indiscreți. 

Ei bine! această atitudine de sfinx, acest 
mister de oameni inspirați, de Duhul Sfânt, 
cari nu pot să împărtășească oricui tainele 
mântuitoare, încep să provoace nerăbdarea. 

Ele vor provocă în curând surâsul. 

Vremile au devenit sceptice. Atitudinile 
misterioase, dacă-ţi impun la început, te obo- 
sesc repede. 

Avem nerăbdarea de-a ști, de-a cunoaşte. 

Avem chiar îndrăzneala de-a judecă. 

Stăm în fața unei probleme nedeslegate. 
Sunt oameni cari au crezut în acele făgă- 
duieli și așteaptă împlinirea lor. Fi-vor ele 
călcate? În ce mod vor fi ţinute? 

Nădejdile ce ele au deșteptat rămânea-vor 
oare înşelate ? 

Este evident că, orecari ar fi soluţiunile: 
ce se vor da, țărănimea va aveă o mare de- 
ziluziune. 

Țăranii au dat făgăduielilor Guvernului în- 
telesul care se potriveă mai bine cu dorin- 
țele lor. Ei vor aveă, în orice caz, o de- 
cepțiune. 

Dar de mintea Guvernului atârnă ca această, 
decepţiune să nu fie prea mare, ca ea să nu 
se prefacă în amărăciunea desnădejdii. 

E aici un interes general: al țării întregi. 

De aceia noi avem dreptul să cerem ca 
Guvernul să-și dea pe față proiectele. 

Fără să împărtășim superstiţia multora 
asupra a tot-puterniciei Statului, dându-ne 
bine seama că suntem cârmuiți de oameni, 
nu de Zei, credem totuși că stă în puterea 
noastră să atenuăm în parte opoziţiunile, 
să îmblânzim contrastele, să potolim duş- 
măniile. 

E datoria Statului să intervie în acest 
sens, şi e datoria, noastră să cerem să ni 
se spuie din vreme: pe ce cale şi cu ce mij- 
loace se va face această intervenire. 

17 Octombre 1907. 

Proiectele guvernului în chestiunea agrară 
au provocat o emoțiune adâncă. 

În contra soluțiunilor propuse de Guvern 
se ridică cu violență, nu numai mare parte 
din conservatori, dar aproape toți liberalii 
proprietari mari. 

Este un semn caracteristic al vremilor 
noastre, această opozițiune a proprietarilor 
la, reformele care tind să îmbunătăţească 
starea ţăranului. 

Apare la lumina zilei că lupta politică de 
azi nu e decât forma supt care se ascund 
contrastele sociale. 

ŞI, ca în totdeauna, când opozițiunea, stă- 
rilor sociale e determinată, lupta iea un ca- 
racter de învierșunare neobișnuită. 

Guvernul e în parte vinovat de nota vio- 
lentă ce desbaterile au luat în primul mo- 
ment. 

Partidul conservator a dat, în momente 
grele, concursul său întreg Guvernului liberal. 

Se cădeă ca şi Guvernul liberal să simtă, 
că are nevoie, spre binele tuturor, de critica 
conservatorilor în soluțiunile ce vrea să dea 
chestiunii țărănești. 

A impune aceste soluţiuni, admițând chiar 
că sunt bune a deslegă chestiunea ţără- 
nească în contra conservatorilor, în loc de 
a o resolvă cu sprijinul lor, este o greșală, 
ale cării consecințe pot să fie incalculabile 
pentru ţară. 

Guvernul liberal are convingerea că so- 
Tuţiunile sale sunt cele mai bune. El pare 
hotărît a le face să triumfe cu orice preț. 

Această convingere și această hotărire 
sunt respectabile. 

Nu e rău însă să ne aducem aminte că 
-actele oamenilor, în afară de efectele ce-şi 
propun dânșii și pe care une ori le ating, 
alte ori nu, produc, în totdeauna, rezultate cu 
totul neaşteptate, neprevăzute şi nevoite de 
acei ce le-au făptuit. 

Este în viața socială o putere ascunsă și 
tăcută, nepătrunsă în efectele sale, care 
substituie cu totul alte rezultate decât cele 
aşteptate de noi stforțărilor noastre con- 
ştiente. 

Asta face ca omul cel mai pătrunzător cu 
greu va puteă prevedeă mai dinainte even- 
tualităţile viitoare, şi „orice intervențiune 

bruscă în evoluțiunea socială riscă să devie 
aproape un salt în necunoscut. 

Dacă oamenii cari conduc azi destinele 
României ar fi cugetat mai adânc asupra 
acestui adevăr, ei sar fi ferit de sigur a luă 
faţă de partidul conservator pozițiunea ce 
au luat. 

Fără a voi să zdruncinăm câtuși de puțin 
credința Guvernului liberal că este în stăpâ- 
nirea adevărului şi că a găsit soluțiunile 
mântuitoare în chestiunea țărănească, ne 
permitem a crede ca concursul conservato- 
rilor, cari ar fi adus în deslegarea, acestei 
probleme sociale un alt punct de vedere şi 
o altă metodă, nu ar fi fost inutil. 

Suntem cu atât mai mult de această pă- 
rere, cu cât din proiectele publicate rezultă, 
pentru noi convingerea că soluțiunile pro- 
puse, dacă vor aveă darul de a nemulţumi 
pe proprietari şi de a tulbură țara, nu vor 
satisface însă pe ţărani. 

Țăranul vreă pământ. 

Până când nu se va găsi soluțiunea care 
să mulțumească, fie chiar în parte, această 
sete a ţărauului de pământ, nu va fi liniște 
în ţară, 

26 Octombre 1907. 

— „Stim noi, boierule, că dumneavoastră, 
„sunteţi împotriva noastră!“ 

Așa răspundeau, acum câteva zile, unui 
fost ministru conservator, țăranii de pe pro- 
pria lui moşie. 

Proprietarul care își cultivă singur moşia, 
care trăieşte bine cu ţăranii, care are cu 
dânșii învoieli blânde, trece totuși în ochii 
lor ca vrăjmaşul lor. Țăranii ştiu că el e 
conservator, şi a pătruns pănă la ei vestea 
că conservatorii sunt dușmanii țăranilor. 

Astfel, liberalii au venit la putere în mij- 
locul unei revoluţii ţărăneşti; au făcut o re- 
presiune sălbatică, au ucis — une ori pe ne- 
drept — sute și mii de țărani; şi, cu toate 
acestea, la sate, se întăreşte din ce în ce 
mai mult convingerea că vrăjmaşii țăranilor 
sunt conservatorii. 

Conservatorii au făcut, în scurtele lor apa- 
rițiuni la guvern, legi ocrotitoare pentru ţă- 
rani. Graţie legilor votate de dânșii, sau 

împroprietărit zecimi de mii de țărani. Ei au 
făcut prima, lege asupra toemelilor agricole, 
pătrunsă de un spirit larg de ocrotire a celui 
slab. Totuși, conservatorii nu au în ochii ță- 
ranului niciun merit. 

Poporul trăieşte din legende. Opoziția ob- 
tuză, ce câţiva boieri reacţionari au făcut la 
1864 legii de împroprietărire a țăranilor, a 
semănat pentru multă vreme în inima omului 
de la sate neîncrederea în boieri. 

Partidul conservator a moștenit impopu- 
laritatea, acestora. Au fost momente în care 
acest partid aproape a căzut strivit supt 
povara impopularității. 

Patruzeci de ani liberalii au trăit pe le- 
genda dragostei lor de popor. trezala de 
la 1864 sa răzbunat crud asupra conserva- 
torilor. 

lar, acum, sar păreă că ei sunt gata să 
cadă în aseiași greşală,. 

Din nou se pune în Ţara hominească, 
chestia cea mare, chestia ţărănească. 

Și din nou partidul conservator iea o ati- 
tudine de critică violentă a reformelor pro- 
puse și, pănă acuma, de absolută negație- 

Şi ceia ce nu este, la cei mai mulţi, decât 
efectul unui spirit critic pătrunzător, care 
vede defectele reformeler propuse de lib>rali, 
trece în ochii lumii drept lipsă de dragoste 
pentru popor, lipsă de devotament pentru țară. 

8 

Şi aşa se formează, în opinia publică, cre- 
dința, așa se întăreşte în popor legenda că 
partidul conservator e dușman al țăranilor. 
Şi pe această, legendă, care se creiază, se ri- 
dică atot-puternicia primejdioasă a partidului 
liberal. 

Se impune partidului conservator o datorie. 
Aceia de-a ieși din atitudinea lui curat ne- 
gativă. 

El trebuie în chestia țărănească să-și afirme 
principiile în soluţii precise. 

Critica, aici violentă, aici subtilă, a proiec- 
telor de legi ale Guvernului, nu mulțămește 
pe nimeni, și mai înnainte de orice nu mul- 
țămește conștiința, conservatoare. 

Partidul conservator datorește trecutului 
său recent, datorește viitorului său afirmarea, 
lămurită, și mândră a părerilor sale în chestia 
țărănească. 

Sunt împrejurări în care a tăceă este a 
abdică. 

Rătăcim cu toții pe marea tulbure şi agi- 
tată a chestiunii sociale. 

Nu se va aprinde niciodată farul care să 
lumineze valurile și să ne arate portul ? 


28 Octombre 1907. 

Proiectul de lege pentru inființarea izla- 
zurilor comunale pentru țărani, care a fost 
prezintat de guvern, a întâmpinat obiecțiuni 
şi critici adesea întemeiate. 

Dacă au fost multe criticele, au lipsit însă, 
propunerile positive. 

Am stat de vorbă zilele acestea cu un 
proprietar mare, un om care-și cultivă singur 
moșiile, și care nu e înregimentat în niciun 
partid politic. - 

Credem nemerit să redăm aci convorbirea 
noastră, pentru că ea cuprinde din partea 
marelui proprietar o propunere pozitivă, care, 
credem, merită atenţiunea, tuturor. 

— Critica principală ce se poate aduce 
proiectului guvernului privitor la izlazurile 
comunale este, ne spune interlocutorul nostru, 
că acest proiect nu va mulțumi pe nimeni. 
Şi în special nu va mulţumi nevoile ţăra- 
nului. 

Un izlaz permanent nu poate satistace pă- 
şunatul vitelor locuitorilor. 

Pentru cele mai multe din vitele mari, și 
mai cu seamă pentru oi, ţăranii vor rămâneă, 
la capriciul proprietarului. 

Cred însă că fără a sili pe proprietarul 
mare a da pământ pentru izlazuri şi fără, 
a cheltui zeci de milioane cu cumpărarea 
lor, sar puteă ajunge deocamdată la o so- 
luție mult mai lesnicioasă, şi anume : 

Proprietarul moșiei să jie obligat prin lege 
ca, în interesul culturii și îmbunătăţirii pă- 
mântului său, să lase de la a 8-a la a 5-a. 
parte din pământul cultivabil, pentru odihna și 
îngrășarea acestuia prin pășunarea vitelor. 

Aceasta, după cum se va reglementă de 
instituţia ce se va creà prin lege specială, 
ținându-se seamă de modul cum proprietarul 
va întrebuinţă, acest pământ de odihnă; în 
cazul când va cultivă pe această porțiune 
de pământ plante furagere întro întindere 
oarecare determinată prin lege, sau o va în- 
grășă în alt chip, va trebui să lase numai 
a 4-a parte din pământul de odihnă, şi even- 
tual numai a 5-a parte, rămânând însă a 
5-a parte din moşia care, în orice caz și ab- 
solut, trebuie rezervată pentru pășunatul vi- 
telor. 

Nu vreau să întru în multe detalii. Câteva 
cifre din ultima statistică agricolă, precum 

şi din ultima statistică de animale (1903), 
vor demonstră până la evidenţă, cât de sa- 
lutar ar fi în practică sistemul propus de 
mine. 

In total avem în ţară 4.025.140 h., loc 
de arătură, iar izlazuri 1.781.381 h. din care 
există şi loc cultivabil, lăsat încă și azi ca 
pământ de odihnă și întrebuințat pentru pă- 
șune. Să socotim numai a 5-a parte din to- 
talul pământului de arătură, ce l-am lăsa 
pentru pășune, vom aveă 1 milion de hec- 
tare, care, împreună cu izlazurile existente, 
de 1.781.000 h., ar formă un total de 2.781.000 
hectare de izlaz. 

Acum iată ce vite au fost în ţară la 1903 
(cifră ce cu siguranță a scăzut mult de 
atunci) : 

Cai și iepe, etc. 864 324 
Boi şi vaci, etc. 2.588 526 
Total "8.452 850 

Socotind acuma numai câte 2 vite de 
hectar, ceia ce este prea puţin pentru un 
hectar, pentru satisfacerea acestui număr de 
vite ar trebui numai 1.726.425 de hectare. 

Dar, pe lângă aceste vite mari, mai sunt 
și 5.655.444 de oi mari şi mici. Dacă ar 
trebui câte un hectar la 10 oi, ceia ce este 
prea puțin pentru un hectar, le-ar trebui un 
total de 565.000 de hectare. 

Totalizând acuma, întinderea de pășune 

ce trebuie, în mod prea larg, pentru toate 
vitele mari și oi din întreaga ţară, abia. 
ajungem la un total de : 


Pentru vitele mari 1.726 425 h. 
Pentru oi 565 000 h. 


Total "2291495 h. 

Dar, precum am arătat, totalul disponibil: 
de izlazuri în toată ţara va fi de 2.781.000 
h., aşă că va rămâneă un prisos rotund de 
500.000 hectare izlaz. 

Asta e socoteala. Cea mai dreaptă care: 
poate să fie. 

Proprietarul nu va fi jignit întru nimic: 
din contra, moșia se va îmbunătăţi, va puteă 
să crească în mod larg un mare număr de 
vite, sătenii vor găsi pretutindeni pășune 
destulă, și bună, ieftină prin concurenţă, cul- 
tura, vitelor va luă un avânt extraordinar, 
şi toate astea fără nicio cheltuială și fără 
jignirea nimănui. 

Așă sa urmat acum 10—15 ani în ţară, 
şi mai cu seamă în Moldova, și bine sa făcut. 

Pe atunci proprietarii de moșii, precum şi 
Statul şi Epitropiile stabilimentelor pioase şi 
de binefacere, lăsau ei și obligau și pe 
arendașii lor a lăsă necultivată o porțiune 
mare de pământ, pentru odihna şi îngră- 
şarea acestuia prin pășunatul vitelor şi în- 
grăşăminte. Şi astfel ţăranii nu duceau lipsă: 
de pășune, vitele erau în număr mare, câr- 

dari de vite ale proprietarilor mari pășteau pe 
acele suhaturi frumoase și îmbelșugate, și 
aveau și ţăranii, dacă nu pe moşia, proprietaru- 
lui, apoi de sigur aveau izlaz în abundență, pe 
roşiile învecinate. Şi atât de mare erà 
atinci belșugul de vite, atât la proprietari, 
cât şi la ţărani, încât, cum bine ne aducem 
aminte cu toții, guvernul ţării a trebuit să 
puie multă stăruință cu ocazia negocierilor 
vamale, ca să dobândească dreptul de a ex- 
portà vite, pe când astăzi n avem măcar vite 
destule pentru consumaţia internă. 


+ 


x x 


De unde a provenit această schimbare? 
Cauza este lesne de stabilit. 

Schimbarea de mai sus coincide cu in- 
tensitatea tot mai mare ce a luat-o, de la 
o vreme, specula culturii pământului şi a 
muncii avantagioase a ţăranului. Proprie- 
tarii, bucurându-se de arenzile colosale ce li 
su ofereau, nau stat la îndoială de a lăsă, 
să fie cultivat întreg pământul fără nicio 
reservă, şi, paralel cu această, sacrificare a 
pământului de odihnă, destinat păşunatului 
vitelor, a mers și specularea învoielilor ief- 
tine ale ţăranilor. Caracteristic este că şi 
Statul a urmat curentul general, desființând 
din contractele sale de arendă clauza pă- 
trimii de odihnă, sau, și mai rău, sa învoit 

cu arendaşii ca să cultive şi pătrimea, de 
odihnă. 

Așă fiind, cu acest avânt ce-l luase cul- 
tivarea, a, orice petec de pământ, eră, fatal 
ca proprietarii mari şi arendaşii să rămâie 
fără, vite pentru muncă, căci, cu dispariția 
pătrimii de odihnă, consacrată odinioară pă- 
șunatului, ar fi urmat să cheltuiască enorm 
cu întreținerea vitelor iarna și vara. 

lată, unde a adus părăsirea vechiului sis- 
tem de îmbunătăţire a pământului, atât de 
prielnic proprietarilor şi arendaşilor, precum 
și țăranilor; iată tristul resultat al speculei 
neînfrânate a oricării bucățele de pământ. 
Am ajuns să avem o agricultură, fără, vite în- 
destulătoare, și să fim o ţară agricolă cu 
lapte puţin și cu carne destul de scumpă. 

Și tot de aci provin veşnicele greutăţi și 
conflicte ce le au ţăranii din causa islazu- 
rilor și care pecetluiesc reaua lor situaţie. 

— Nu credeţi, am întrebat pe interlocu- 
torul micu, că și propunerea d-voastră va, fi 
taxată, de neconstituțională, întru cât ea în- 
semnează un amestec al Statului în dreptul 
proprietarului de a uză cum vrea de pro- 
prietatea sa? 

— Este adevărat, mi-a răspuns prietenul 
mieu, că proprietarii mari sau deprins ca 
Statul să le stea la dispoziție. Ei ar tace 
bine să cumpănească ce venit și ce valoare 

au avut moşiile lor acum 20 de ani, și ce 
venit și valoare au astăzi, graţie numai avan- 
tagiilor ce le-a procurat Statul, direct sau 
prin instituţiuni ocrotite de dânsul. 

Creditului Rural, Creditului Agricol, Căilor 
ferate, porturilor, docurilor, tuturor acestor 
creaţiuni ale Statului, datoresc proprietarii 
creșterea, valorii moșiilor, și mai datorese 
şi toleranţei ce tot Statul le-a acordat în 
raporturile lor cu muncitorii. 

Propunerea mea numai anti-constituţională, 
nu este. După atâtea înlesniri pe care Sta- 
tul le-a făcut proprietarilor, are şi dânsul 
dreptul să ceară de a nu speculă prea mult 
pământul şi a nu-l istovi din cale afară, ci 
a-i aduce îmbunătățirile necesare reînoirii, 
fecundității şi vigoarei sale. 

Statul poate să ia orice măsuri în inte- 
resul general Și pentru asigurarea avutului 
țării și, dacă se admite că Statul are drept 
să impuie ţăranului cum trebuie să-şi cul- 
tive și să-și îmbunătățească pământul, același 
drept îl are și față de proprietar. Cu atât 
mai mult, cu cât, cum am văzut, dispoziţia 
aceasta va aveă ca resultat, nu numai îm- 
bunătăţirea culturii pământului proprietari- 
lor mari, dar va asigură, fără, sacrificii mari, 
creșterea și pășunatul vitelor țărănești. 

— Credeţi că Statul trebuie să intervie, 

pentru a reglementă cultura pământului la 
țărani ? 

— De sigur. Trebuie să încetăm de a, le- 
giferă în abstract. Să privim cu ochi des- 
chiși prin ţările megieșe, unde se află o tă- 
rănime românească harnică, vrednică, vigu- 
roasă, econoamă și știutoare de carte. 

Dacă vrem ca țăranul nostru să nu ră- 
mâie mai prejos de ţăranul român din Bu- 
covina şi Transilvania, trebuie să nu-l lăsăm 
de capul lui, să-l deprindem a trăi gospo- 
dărește, a se hrăni bine, a-și cultivă pă- 
mântul în așă fel încât să-i producă cât mai 
mult, a vinde cu preț bun, şi a nu se mai 
găsi în situaţia ridicolă de a-şi procura, el, 
plugar, legumele trebuincioase de la Sârbi și 
de la Bulgari. 

Dar pentru asta trebuie să intervie prin 
legi practice, și printro administraţie cin- 
stită și nepreocupată de politica de partid. 

Acestea sunt părerile prietenului mieu în 
chestiunea pășunatului. Le supunem desba- 
terii tuturor oamenilor de bine. 


1 Novembre 1907. 

Am publicat ieri o convorbire cu un mare 
proprietar asupra chestiunii pășunatului. 

Ideia emisă în această convorbire ca pro- 
prietarii de moşii mari să fie obligați prin 
lege, în interesul culturii şi îmbunătățirii 
pământului lor, să lase dela a 3-a până la 
a 5-a parte din pământul cultivabil pentru 
odihna și îngrăşarea acestuia prin păşunatul 
vitelor, ridică două obiecţiuni: 

Are pământul de cultură nevoie de această 
odihnă şi îngrășare? Este în drept Statul 
să impună anume sisteme de cultură pro- 
prietarilor agricoli ? 

Că, exploatarea, agricolă trebuie organizată, 
nu mai încape îndoială. Cultura, oricare ar 
fi ea, răpeşte solului anume elemente, care 
trebuie să-i fie restituite dacă e ca solul 
să nu-și piardă rodnicia lui 

O cultură care stoarce din pământ ele- 
mentele lui de belșug fără să i le înnapoieze 
în cantitate echivalentă, este o cultură de 

jaf, care va lăsă generaţiunilor viitoare un 
sol sărăcit și improductiv. 

Dar restituirea elementelor de fertilitate 
ce cultura cerealelor răpeşte solului, nu se 
poate face decât sau prin îngrăşarea ar- 
tificială a pământurilor sărăcite de cultură, 
sau prin lăsarea lor în odihnă și îngrăsarea, 
lor prin pășunatul vitelor. 

Primul sistem presupune un capital mai 
considerabil, și de sigur nu ar fi aplicabil 
imediat în România. 

Al doilea sistem este acela al alternării 
culturilor, fie că această alternare de cul- 
tură, se face după „sistemul celor trei câm- 
puri“, care este încă în Austria și la Ro- 
mânii din Transilvania forma de exploatare 
cea mai răspândită în economia rurală, fie 
că defectele acestui sistem sunt înlăturate 
printrun sistem ameliorat, cum este, de 
pildă, când solul în loc de a fi lăsat absolut 
necultivat, este semănat cu furaje. Rezultatul 
acestui „sistem ameliorat al celor trei câm- 
puri“ este că furajele mai abundente îţi 
permit să dai o întindere mai mare creşterii 
vitelor; și, la rândul ei, creşterea unui mare 
număr de vite îți dă putinţa de a îngrăşă 
mai bine pământul şi de a spori producti- 
vitatea solului. 

De sigur, sunt sisteme de cultură şi mai 
perfecționate, cum este „sistemul produselor 

alternate“, în care niciodată același teren 
nu este semănat de două ori pe rând cu 
cereale, ci acestea sunt înlocuite cu plante, 
cu foi leguminoase de exemplu, ale căror 
rădăcini pătrund adânc în pământ și refac 
solul în vederea, cerealelor ce vor fi cultivate 
la anul. Dar acest sistem, care face posibilă. 
creşterea, vitelor prin stabulaţiunea perma- 
nentă, presupune o inteligență mare a agri- 
cultorului, un capital importat și o îngră- 
șare puternică a pământului, mai mult cu 
îngrășăminte artificială. 

România, este încă departe de a aveă oa- 
menii, banii, maşinele necesare pentru o 
astfel de cultură. Şi mai puţin poate fi vorba 
la noi de „cultura absolut liberă“ care este 
cultura intensivă, aplicabilă numai unor în- 
tinderi mici sau mijlocii şi care cere o muncă 
şi un capital considerabil. 

România va trebui multă vreme de aici 
înnainte să se mulțumească cu sistemul prin 
care se rezervă o parte a pământului cul- 
tivat ca pământ de odihnă, și îngrăşarea 
acestuia prin păşunatul vitelor. Şi, fiindcă 
acest sistem corespunde și trebuinței de a 
restitui solului elementele ce i sau luat prin 
cultura cerealelor și nevoii ce are ţăranul ro- 
mân de pășunat, de aceia noi îl credem 
pentru moment, cel mai potrivit cu ţara. 
noastră. 

Jar dreptul Statului de a interveni în a- 
ceastă, chestiune derivă, din utilitatea acestei 
măsuri pentru bogăția ţărei şi din nevoia 
clasei celei mai numeroase a ţării de o re- 
gulamentare care să-i asigure mijlocul de 
a-şi hrăni vitele al căror spor și bună stare 
înteresează Statul întreg. 


2 Novembre 1907. 

D. Sadoveanu, un autor de talent, a scris 
acum câtva timp, o nuvelă întitulată „Crâșma 
lui Moş Precu“. 

De „Crâsma“ lui Moş Precu sa dus ves- 
tea peste nouă sate. Şi vara și iarna, și ziua 
şi noaptea e gălăgie acolo. Tot satul beă. 
Beà de stânge popa Dumitru, poreclit popa 
Tărăboiu, care-și botează calul dela căruţă, 
turnându-i vin în cap, cetindu-i și îndem- 
nându-l să se lepede de Satana; beă pă- 
rintele Manoil, dascălul Luca, notarul Ifri- 
mescu, care și-a cheltuit cu beţia averea dela 
tată-său şi acum e căzut în idioţie, beă Ghe- 
rasim banii câștigați din descântece, beă 
Radu, beă Hotrocol jălbarul, beă doctorul, 
beau toți. 

ȘI, pe când în cârciumă, e chef şi gălăgie 
și oamenii fac haz împrejurul lui Moș Precu, 
cârciumarul cântă pe jumătate beat cântece 
care totdeauna te îndeamnă la hoție: 


Boticica, cea de teiu 
Scoate sutele de lei.. 

Nevasta lui popa Dumitru zace singură, 
acasă și moare părăsită, de boală, de foame 
și de frig. 

O smerită şi adâncă suferinţă de o parte, 
o pervertire a oricării simţiri omenești, o ade- 
vărată, bestialitate de altă parte. 

lată cârciuma la sate. 

În timpul ultimelor răscoale e fapt că 
sălbătăciile cele mai mari sau făcut după 
ce ţăranii au desfundat butiile cu vin şi sau 
îmbătat. Atunci sa dat foc grânelor, atunci 
sau scos ochii vitelor, atunci sau ucis oa- 
menii. 

În cârciuma satului, în ameţeala păhare- 
lor de rachiu prea des băute au prins şoap- 
tele de împărțire a pământului boierului și 
sa deşteptat mânia şi ura în sufletul celui 
sărac. 

Vremile acestea nu sunt departe de noi, 
și, dacă teama i-a îngenunchiat, nici ura, 
nici mânia nu sau stâns cu totul în inima, 
celor dela ţară. 

Agitaţia cârciumarilor vine să răscolească, 
din nou patimile. 

În contra, acestei agitaţii Guvernul e dator 
să iea măsuri severe. 

Asupra monopolului cârciumilor, nu există 
deosebiri de vederi între cele două partide 
de guvernământ. lar a toleră sau încurajă. 

o mișcare pe această chestiune acum ar fi 
o vină neiertată, o slăbiciune nepermisă. 

Avem nevoie de liniște în ţară, şi, în con- 
tra intereselor egoiste coalizate, trebuie să 
se afirme cu tărie, fără şovăire, interesele 
superioare ale Statului. 

Un guvern nu abdică dinaintea cârciu- 
marilor; sau atunci... 

13 Novembre 1907. 

COLABORARE 


o + 


În lumea ştiinţei se petrece adesea un fapt 
curios: în același timp, aproape în aceiaşi zi, 
oameni de știință cari nu se cunosc, cari 
trăiesc departe unii de alții, fac absolut aceiaşi 
descoperire, emit aceiași ipoteză prin care 
caută să lumineze misterul lumii acesteia. 

Rămâi încremenit de această coincidență, 
stranie, căci nimic mai personal decât geniul 
şi nimic mai tainic decât meditațiunea, lui 
tăcută, și nepătrunsă. Şi totuși faptul e ri- 
guros exact şi el dovedeşte că în gîndirile 
noastre cele mai ascunse, cele mai ale noastre, 
în lumina care-ţi fulgeră prin minte şi-ţi des- 
copere de-o dată adâncul unui adevăr nou, 
e un reflex al cugetării lumii în care trăim. 

Meditaţia colectivă a lumii și a vremilor 
noastre e trunchiul puternic pe care naşte 
la viaţă floarea cugetării individuale. 

Să fie oare ideile de reformă socială de o 
natură deosebită ? 

Omul de geniu, — în cazul nostru cutare 

ministru reformator sau inspiratorul lui ocult 
— aflat-a, ideia măntuitoare prin har divin ? 

Aceste adevăruri revelate trebuie el să le 
impuie cu sabia, cum au impus Coranul ado- 
ratorii lui Mahomet ? 

Spiritul vremilor, meditaţiunea colectivă, 
a atâtor minţi luminate care și ele sau muncit 
să deslege problema socială, nare nicio va- 
loare ? 

Modul de a gândi și de a crede al unui 
întreg partid, care nu-și refuză munca, care 
își arată soluţiunile, trebuie neglijat și des- 
prețuit ? 

Colaborare ? Dar ce poate fi colaborarea, 
mai mult decât solidaritatea minților cuge- 
tătoare în deslegarea aceleiași probleme ? 
Dar când această solidarizare se refuză ? 

Dar când, cu o aroganță extremă, ți se 
impune să renunți la orice gândire personală 
şi să primeşti formulele altora ? 

Dar când din ceia ce ar trebui să fie o 
operă de devotament către ţară, se face o 
operă de vanitate a câtorva genii discu- 
tabile ? 

Dar când ești mai dinnainte declarat de 
nepatriot şi reacționar, fiindcă nai căzut în 
extaz dinnantea soluţiilor propuse ? 

Recunoști că boala e grea şi binevoiești 
să-mi ceri sfatul. Dar nu-mi e îngăduit nici 
să-mi spun părerea asupra boalei însăși, nici 

să arăt leacul pe care-l cred mai potrivit? 
Nu mă chemi ca să mă consulţi; condes- 
cinzi a-mi face semn să mă apropii ca să 
te admir, ca să mă emoționez de dragostea. 
ce arăţi pentru bolnav, ca să laud știința, 
cu care-l cauţi? Îndoielile mele că doctoria; 
d-tale e prea tare şi poate să deă convul- 
siuni bolnavului trebuie să le tac? Mila mea 
pentru bolnav, cu care se fac experienţe, 
trebuie să mi-o înnec în inimă? 

Toate simţirile mele omenești trebuie să, 
le înfrâng ? 

Un singur sentiment mi-e permis: admi- 
rația pentru d-ta. 

Asta să fie oare colaborare ? 

14 Novembre 1907. 

DREPTATE 


d d 


La 1888 când sau răsculat ţăranii în 
Ilfov şi Ialomița, și acum în urmă, în vre- 
mea revoltelor, țăranii au cerut în multe 
locuri de la primari să le arăte ordinul de 
la București prin care li se împărțea lor 
moșia proprietarilor. 

Întro comună aproape de București, la 
Buftea dacă nu mă înşel, ţăranii au expli- 
cat cu blândeţă proprietarului că locul de 
curte, grădina şi casa sunt de drept ale lui; 
tot ale lui sunt și fabricile depe moşie. Pă- 
mântul însă de arătură e al lor, al țărani- 
lor. Proprietarul nare decât să meargă la 
Bucureşti; acolo i se va plăti prețul moşiei 
a cării stăpânire o iau dânşii. 

In multe părți ale ţării, țăranii nu știau 
cine ne cârmuiește. Ei vorbeau de Împăra- 
tul şi de poruncile venite de la Împărăţie. 

Aceste fapte sunt caracteristice. Ele ne 
arată starea spiritului oamenilor de la țară. 

Le reamintesc pentru că mâne se des- 

chid Corpurile Legiuitoare care suntichemate: 
să deslege chestia agrară. 

În soluţiunile ce se vor da, trebuie să se: 
ţie seamă de mentalitatea şi dorinţile ţă- 
ranilor. 

In Cameră nu sunt ţărani. Cei doi, trei 
foşti învăţători, îmbrăcaţi în haine țărănești, 
nu reprezintă spiritul țărănesc. 

Ei. sunt acolo mai mult de paradă. Câţiva. 
deputaţi în haine albe întrerup monotonia; 
hainelor întunecate ale celorlalți deputaţi și 
distrează, vederea. 

Adevăratul țăran e departe. Ascuns prin 
satele pierdute ale ţării, întro casă de lut 
în care a început să șuiere vântul de iarnă, 
el visează. Ca un torent de chiemare au 
căzut pe dânsul făgăduielile de astă vară. 
El trăiește deocamdată într'o lume iluzo- 
rie de fericiri ce nu se vor realiză niciodată. 
El se şi vede în închipuirea lui stăpân pe 
o bucată de pământ pe care o lucrează sin- 
gur: își are casa și vitele lui; iar împreju- 
rul vetrei pe care vesel arde un foc bun, 
nevasta și copiii se strâng fericiți. 

Un sentiment de milă ne strânge inima.. 
Noi știm acum că toate aceste visuri nu 
se vor realiza. Proiectele Guvernului le cu- 
noaştem: ele nu vor mulțumi setea de pă- 
mânt a ţăranilor. 

In același timp, un sentiment de grijă ne 

cuprinde. Deșteptat din visu-i de aur, nu se 
va, crede oare țăranul înșelat? El a dat fă- 
găduielilor Guvernului, nu înțelesul ce l-am 
dat noi, ci înţelesul care corespundeă dorin- 
telor lui. Aceste dorințe însă se prezintă ca 
ceva neorganizat, haotic, şi Guvernul a cre- 
zut că nu poate construi nimic pe teme- 
lia lor. 

De aceia situaţiunea devine grea. Oricare 
ar fi părerile deosebite ce ine despart, avem, 
sper, cu toții sentimentul că stăm în fața 
unei chestiuni de dreptate, unui proces a 
cărui deslegare ni se cere și în care trebuie 
să judecăm, fără părtinire. 

Nu e vorba aici de milă pentru ţăran, 
de această. floare trecătoare a unei injus- 
tiții permanente, ci de dreptate. Numai drep- 
tatea va fi în stare să ţie în frâu acea pu- 
tere oarbă a firii, care se chiamă țărănimea 
răsculată, şi care, deslănțuită, distruge tot în 
cale-i. 

lar noi, cari, astă primăvară, am simţit 
că cu vorbele noastre goale, cu gesturile 
noastre de marionetă, cu viața noastră fac- 
tice, nu suntem în stare să ţinem piept 
nicio clipă ţăranului răsculat, să ne recu- 
legem şi să ne gândim bine ce facem. 

15 Novembre 1907. 

E d d 


Sa început ieri, în secțiunile Camerei, 
discuțiunea asupra proiectului de Casă Rurală. 

Casa Rurală nu este o instituţiune de Stat; 
bonurile emise de dânsa nu sunt garantate 
de Stat și nu li se asigură de către acesta 
deplina lor valoare. 

D. Sturdza a trebuit să cedeze. Casa Ru- 
rală va fi o instituţiune mixtă la care par- 
ticipă atât Statul, cât și particularii. 

Scopul ei nu se mărgenește, cum sar pu- 
teà crede, numai la o intervențiune cu ca- 
racter politic: aceia de a facilită ţăranilor 
nevoiaşi achizițiunea unui petic de pământ. 

Casa Rurală va aveă atribuțiuni mult mai 
largi: ea va creà, prin achiziţiunile sale, un 
fond de rezervă pentru împroprietăririle vil- 
toare prin achizițiunea de moșii mari; Casa, 
Rurală va face ţăranilor împrumuturile ne- 
cesare pentru constituirea sau complectarea 
islazurilor comunale. 

Casa Rurală va imprumută asociațiunilor 

sătești sumele necesare pentru ca ele să ieă 
în arendă moșii. 

Casa Rurală va face agricultorilor, mari 
şi mici, împrumuturi pe cambii sau pe efecte 
publice, etc., etc. 

Ce complexitate de atribuţiuni și ce pu- 
tere formidabilă ! 

Dar cu ce va face Casa Rurală toate 
acestea ? 

Cu un capital de zece milioane, din care 
cinci milioane vor fi vărsate de Stat, iar 
celelalte cinci milioane de către particulari 
prin subscriere publică. 

O adevărată minune! 

În 1903, când ministrul Wyndham pro- 
puneă pentru Irlanda legea lui agrară, el 
evaluă la o sută de milioane de livre ster- 
line sau două miliarde și jumătate de franci 
fondul irlandez pentru cumpărarea pămân- 
turilor. Pentru înlesnirea vânzărilor, Statul 
pune la dispoziția comisiunii agrare o sumă, 
globală de trei sute milioane de lei. 

În Prusia, când la 1886 sa făcut legea 
pentru înlesnirea colonizării interne în Ves- 
tul Prusiei și în Posnania sa pus la dispo- 
ziția Guvernului o sută milioane mărci (125 
de milioane franci). 

Efectele legii au fost foarte modeste. 

La noi, se prezintă o lege pentru înfiin- 
tarea unei bănci a cării activitate trece peste 

simpla colonizare internă. Ea îmbrățișează. 
toată viaţa țărănească: arendare de moșii, 
creare de islazuri, etc. Şi această Casă e 
dotată, cu cinci milioane de lei de către Stat. 

Deocamdată... ni spune proiectul de lege. 
lar viitorul se lasă în întunerec, la întâm- 
plare. 

Şi aceasta, se chiamă soluţiunea chestiunii 
ţărăneşti ! 

19 Ianuar 1908 

Întrăm întrun an nou. 

Ca vânzătorul de calendare al lui Leo- 
pardi, de ne-ar întrebă cineva de vrem ca 
anul care vine să semene cu anul care a 
fost, nam stă la îndoială, și am răspunde 
că nu vrem. Ca și dânsul vrem un an nou 
care să nu semene cu anii trăiţi, un an cum 
ni l-o dă Dumnezeu, fără altă condițiune, 
și din care să nu știm mai dinainte nimic. 

Căci tocmai de această împrejurare, că 
nu știm cum o să fie pentru noi anul care 
vine, sunt legate toate speranţele și toate 
iluziunile noastre. 

Sa potolit împrejurul nostru zgomotul 
răscoalei de astă primăvară: nu mai străbat 
în şiruri lungi câmpiile țăranii, nu se mai 
văd focurile arzând, nu se mai aud vocile 
strigând de îndoita, oroare a dărâmării și a 
înfrângerii. E linişte și tăcere. 

lar această, tăcere după răscoala și după 

moartea, atâtor țărani este grea. Din adâncul 
ei nu știi ce se va desprinde. 

Țăranul crede că anul care vine îi va 
aduce fericirea. 

Avem noi aceleaşi iluziuni ca dânsul? 

Şi nu e oare cea mai mare suferință a, 
noastră aceia că, văzând durerea celorlalţi, 
nu ne putem face cel puţin iluziunea că o 
vom puteă curmă vre-o dată? 

Şi, cu toate acestea, trebuie să lucrăm ca, 
şi cum am aveă această, iluziune. Trebuie 
să părăsim vanitatea noastră, de oameni în- 
telepți și să prindem în noi, ca un foc curat, 
ușor şi viu, ideia, și credința poporului. 

Dreptatea e de partea, lui, și e destul atâta. 

lar viața noastră nare valoare decât prin 
luptă. Ca într'o armură strălucită, să ne îm- 
brăcăm cu mândria, unei cauze drepte. Nu 
e fericire mai înaltă, decât să simţi că în 
inima ta a trecut și că bate valul dorințelor 
mulțimii. 

Se potolește sentimentul dureros al răs- 
punderii pentru nepăsarea trecută, pentru 
egoismul cu care ai străbătut netulburat şi 
rece printre atâția nenorociți. 

Dar vei reuşi? O întrebare inutilă. 

Nu eşti chemat pe lume să desăvârşești 
nimic. 

Vremea le desăvârşeşte pe toate, ṣi vremea 
nu e în mâna ta. Cee în puterea noastră, 

e viaţa noastră cu toate izvoarele ei de 
energie și de jertfă. 

Să o închinăm unei cauze mari, şi ca o lu- 
mină ne va apăreă mângăietoare şi frumoasă. 
viziunea, operei noastre în viitor. 

25 Decembre 1907. 

